qundao/data-zh-poetry huggingface dataset:
正月二日台卿李公监察毛公袁公枉驾而顾毛归有作辄次其韵二首·其一
作者：李梦阳
朝代：明
体裁：七言律诗

君子三阳元并进，朝廷四海况为家。冠弹贡氏非吾愿，星聚荀门敢自誇。走洗玉盘深映竹，骄嘶骢马半衔花。绿尊未倒归须夜，台柏无言已宿鸦。
正月二日台卿李公监察毛公袁公枉驾而顾毛归有作辄次其韵二首·其二
作者：李梦阳
朝代：明

吾生五九笑吾涯，短圃低墙即是家。酒熟喜当宾客过，诗成惭使世人誇。日临河岳云俱色，春入楼台树自花。转盻不堪天地异，得栖无小后啼鸦。
正月十六日赴吴庄之宴二首
作者：李梦阳
朝代：明

林卧百无事，出城缘底希。人初正月会，春巳柳条归。就日蛛垂户，开尊蜂坐衣。不知农话久，天地一斜晖。为赴吴庄饮，因成禹庙游。住车惊草绿，坐石有云流。落日衔春峤，饥鸿集暮洲。巳扳频载酒，展转问花丘。
正月十六日赴吴庄之宴二首·其一
作者：李梦阳
朝代：明

林卧百无事，出城缘底希。人初正月会，春巳柳条归。就日蛛垂户，开尊蜂坐衣。不知农话久，天地一斜晖。
正月十六日赴吴庄之宴二首·其二
作者：李梦阳
朝代：明

为赴吴庄饮，因成禹庙游。住车惊草绿，坐石有云流。落日衔春峤，饥鸿集暮洲。巳扳频载酒，展转问花丘。
正月四日始出赴黄子之宴南邻何仪宾以美醪助杯即席口占
作者：李梦阳
朝代：明

杜门常日追游少，新岁初筵独诣君。幸有邻家能过酒，况多宾客善论文。楼台霁日斜含雪，竹树和烟暮阁云。入夜不归双烛秉，近尊犹喜落梅芬。
正月大雨雪遣怀
作者：李梦阳
朝代：明

梁园春初云不开，雪花压城滚滚来。似有驱龙朝玉阙，岂无骑鹤下瑶台。光牵五色黄烟动，势拥三河白浪回。欲向琼楼问寒暖，袁安久巳卧蒿莱。
正月望日繁台寺集
作者：李梦阳
朝代：明

腊冻云黄海岳愁，春青日白快吾游。阴坡气触娟娟雪，暖滓冰分细细流。晨起探梅穿野寺，晚来移席傍钟楼。无端四望风烟起，灯火煌煌满汴州。
正月见雁
作者：李梦阳
朝代：明

忆昨辞京邑，相随南雁归。如何早春日，独见北鸿飞。
步庭海棠下四首
作者：李梦阳
朝代：明

买宅兼花事亦希，树成春足主人归。花开巳诧胭脂透，叶展还惊翡翠围。若较梨花憎太白，纵多桃李叶全无。何如翠袖红妆倚，的的黄须锦瓣扶。独恨无香恐未真，纷纷蜂蝶底相亲。俗传定欲烧银烛，绝代谁为照睡人。沉香亭上已多欢，梦入昭阳月色寒。若使天香亦倾国，君王应更倚阑干。
步庭海棠下四首·其一
作者：李梦阳
朝代：明

买宅兼花事亦希，树成春足主人归。花开巳诧胭脂透，叶展还惊翡翠围。
步庭海棠下四首·其三
作者：李梦阳
朝代：明

独恨无香恐未真，纷纷蜂蝶底相亲。俗传定欲烧银烛，绝代谁为照睡人。
步庭海棠下四首·其二
作者：李梦阳
朝代：明

若较梨花憎太白，纵多桃李叶全无。何如翠袖红妆倚，的的黄须锦瓣扶。
步庭海棠下四首·其四
作者：李梦阳
朝代：明

沉香亭上已多欢，梦入昭阳月色寒。若使天香亦倾国，君王应更倚阑干。
武安城
作者：李梦阳
朝代：明
体裁：古风

孤城突如块，据山瞰流水。谁能经营之，无乃秦白起。东北连长平，遥遥数千里。想是击赵时，卜兹御旌垒。鸣鼓收降旗，一坑万人死。耀武滋暴君，贪功泣冤鬼。白骨蔽丘原，霜风惨阴晦。进爵食武安，声名播青史。迄今千百年，此城名尚尔。先王重民命，师行非得已。何纳来降民，屠戮比蝼蚁。坐驱文武民，尽入虎狼齿。春秋诛乱臣，功罪不相拟。善战服上刑，闻诸孟夫子。
武昌
作者：李梦阳
朝代：明

武昌城北大江流，沱水夹城鹦鹉洲。楚蜀帆樯风欲趁，蛟龙涛浪暮堪愁。青烟自没汉阳郭，新月故悬黄鹤楼。无限往来伤赤壁，三分轻重本荆州。
武阳抵进贤
作者：李梦阳
朝代：明

大宇流玄化，生情互阴朗。积霖夜犹注，寒阳朝遽上。肃肃晦色敛，皛皛川水广。枫林一何赤，沙屿鸿竞往。涉河历纡郁，登岭暂停鞅。抚江信萦带，钟陵气弘敞。荆俗杂浇厚，徵赋则邦壤。佩刀岂民性，剪戮叹幽枉。
武阳郡公祠
作者：李梦阳
朝代：明

惠爱前人迹，追思后代心。洪都观察庙，香火古江浔。白日江山过，青松霜露深。亦知精爽异，应厌鼓鼙音。
殷明府期嵩少诸山不果
作者：李梦阳
朝代：明

旅寓限崩迫，骚屑隘烦务。向来嵩少约，屈指谓旦暮。岂惟攀时彦，兼欲展秋步。仆夫戒衣粮，车马亦充数。胡然泥行迈，遂此叹乖遌。峨峨云中峰，阻尔独何故。伫瞻风峤突，侧耳右泉注。夜来逍遥梦，忽落嵩山树。累垂松猿噭，澹沲岩姿露。存巳超彷佛，醒若涉颠遽。彼美眇何许，兹端怆难屡。采蕙忌及晚，我疾畏晨露。烟萝四时佳，春服易为具。河阳群葩发，振策冀有遇。
毒热在狱呈陈运使敩暨潘给事中希曾
作者：李梦阳
朝代：明

此地饶炎热，南中恐未然。有风番助暑，挥汗欲成泉。鸟避栖深叶，蝇喧集满筵。百忧吾共汝，流涕北风篇。
水司陶君种桃柳成各有诗予和二首
作者：李梦阳
朝代：明

沿堤万万树，一插即成林。五柳陶公意，甘棠邵伯心。许我听莺去，携壶就绿阴。如何梁苑地，忽见武陵津。汎汎青霞水，盈盈红锦春。果熟贫民食，无儿许妇人。
水司陶君种桃柳成各有诗予和二首·其一
作者：李梦阳
朝代：明

沿堤万万树，一插即成林。五柳陶公意，甘棠邵伯心。许我听莺去，携壶就绿阴。
水司陶君种桃柳成各有诗予和二首·其二
作者：李梦阳
朝代：明

如何梁苑地，忽见武陵津。汎汎青霞水，盈盈红锦春。果熟贫民食，无儿许妇人。
水鉴楼
作者：李梦阳
朝代：明

风吹池萍开，天空水如镜。幽人时凭阑，下看行云影。
汉上遇钟参政
作者：李梦阳
朝代：明

长安一为别，十载但书传。我自河南至，君来自沔川。偶逢知万事，重会是何年。馆静风依马，江鸣雨濯船。情多看转默，酒后惜分眠。明发孤帆疾，愁经大别边。
汉京篇
作者：李梦阳
朝代：明

汉京临帝极，复道众星罗。烟花开甸服，锦绣列山河。山河自古称佳丽，城中半是王侯第。峻阁重楼夹道悬，云房雾殿森亏蔽。牧豚卖珠登要津，樊侯亦是鼓刀人。时来叱咤生风雨，奄见吹嘘走鬼神。平津结兄盖侯弟，杯酒相看何意气。执鞭尽是虎贲郎，守门不说长安尉。长安烽火入边城，挺剑辞君万里行。去日千官遮马饯，归来天子降阶迎。朱弓尚抱流沙月，宝铗常飞翰海星。不分燕然先勤石，直教麟阁后标名。岂知盛满多仇忌，可惜荣华如梦寐。第宅田园夺与人，丹书铁券成何事。霍氏门墙狐夜号，魏其池馆长蓬蒿。三千剑客今谁在，十二珠楼空复高。后车不戒前车覆，又破黄金买金谷。洛阳亭榭与山齐，北邙车马如云逐。阴郭豪华真可怜，云台将相珥貂连。当时却怪桐江叟，独著羊裘伴帝眠。
汉江歌送范子之桂阳
作者：李梦阳
朝代：明

汉江江上鶗鴂鸣，汉江游客无限情。青山落日下帆影，芳草月明闻棹声。黄鹤矶头暮云尽，鹦鹉洲边春水生。莫倚仲宣能作赋，洞庭南接桂阳城。
汝为我楚舞
作者：李梦阳
朝代：明

汝为我楚舞，吾为若楚歌。黄鹄翼成将柰何，黄鹄一举横四海，君王岂有四海罗。君无四海之罗安用此，殃君美人毒君子。
江上逢罗通政
作者：李梦阳
朝代：明

秋乘綵鹢修春服，晓解牙章拜五云。三十超迁门下省，迟回瞻恋圣明君。烈风江上年垂暮，把酒旗亭袂忍分。昼锦故山家庆集，堂开鹤发野梅芬。
江上逢郑南溟
作者：李梦阳
朝代：明

杨子湾头红蓼秋，水边楼阁树边舟。一日长风破万里，为君三醉过瓜州。
江州雨
作者：李梦阳
朝代：明

浔阳困李白，吾寓亦江州。地转涛声逆，城空山气流。二仪风雨积，双鬓古今愁。去鸟冲烟白，偏迎故国眸。
江行
作者：李梦阳
朝代：明

江行日日随风雨，日日迎风帆不悬。颇怪蛟龙欢出没，更兼鸥鹭剧连翩。窗开淅淅琴书湿，岸转冥冥竹缆牵。回合万山心目破，撇漩谁忍向湖烟。
江行杂诗七首
作者：李梦阳
朝代：明

十八滩都尽，舟人惯不劳。可言滩石险，难测是平涛。仄叠中江石，衢涛万古存。遥看疑砥柱，偶问识铜盆。日月东西照，支江南北流。鹭飞如导鹢，横吹不惊鸥。迎送山相似，舟移迷北南。回看皂口日，已照石华潭。锡洲潭古怪，攸镇驿幽绝。四围青山映，鹭栖满林雪。日出青蘋湿，江浑路不分。昨宵驱雨至，知是海南云。落日没前滩，云移鸟欲还。除巾不即卧，恐遇绝奇山。
江行杂诗七首·其一
作者：李梦阳
朝代：明

十八滩都尽，舟人惯不劳。可言滩石险，难测是平涛。
江行杂诗七首·其七
作者：李梦阳
朝代：明

落日没前滩，云移鸟欲还。除巾不即卧，恐遇绝奇山。
江行杂诗七首·其三
作者：李梦阳
朝代：明

日月东西照，支江南北流。鹭飞如导鹢，横吹不惊鸥。
江行杂诗七首·其二
作者：李梦阳
朝代：明

仄叠中江石，衢涛万古存。遥看疑砥柱，偶问识铜盆。
江行杂诗七首·其五
作者：李梦阳
朝代：明

锡洲潭古怪，攸镇驿幽绝。四围青山映，鹭栖满林雪。
江行杂诗（二首）
作者：李梦阳
朝代：明

日出青蘋湿，江浑路不分。昨宵驱雨至，知是海南云。
江行杂诗（二首）
作者：李梦阳
朝代：明
体裁：五言绝句

迎送山相似，舟移迷北南。回看皂口日，已照石华潭。
汴中元夕五首
作者：李梦阳
朝代：明

花烛沉沉动玉楼，月明春女大堤游。空中骑吹名王过，散落天声满汴州。玉馆朱城柳陌斜，宋京灯月散烟花。门外香车若流水，不知青鸟向谁家。中山孺子倚新妆，郑女燕姬独擅场。齐唱宪王春乐府，金梁桥外月如霜。四海烟花逢上元，中州行乐竞千门。大江不辨鱼龙戏，珊瑚宝玦是王孙。细雨春灯夜色新，酒楼花市不胜春。和风欲动千门月，醉杀东西南北人。
汴中元夕五首·其一
作者：李梦阳
朝代：明

花烛沉沉动玉楼，月明春女大堤游。空中骑吹名王过，散落天声满汴州。
汴中元夕五首·其二
作者：李梦阳
朝代：明

玉馆朱城柳陌斜，宋京灯月散烟花。门外香车若流水，不知青鸟向谁家。
汴中元夕五首·其四
作者：李梦阳
朝代：明

四海烟花逢上元，中州行乐竞千门。大江不辨鱼龙戏，珊瑚宝玦是王孙。
汴中元夕（二首）
作者：李梦阳
朝代：明

细雨春灯夜色新，酒楼花市不胜春。和风欲动千门月，醉杀东西南北人。
汴京元夕
作者：李梦阳
朝代：明
体裁：七言绝句

中山孺子倚新妆，郑女燕姬独擅场。齐唱宪王春乐府，金梁桥外月如霜。
汴城东楼夏登二首
作者：李梦阳
朝代：明

身世吾垂老，中原此上楼。阴阳真去鸟，天地本虚舟。王屋千峰伏，黄河一线流。晴沙暮浩浩，羡尔自行鸥。危楼六月上，樽酒四天开。俯看嵩云动，凉疑海雪来。峦光杯里见，岛影槛边回。不见芒砀气，空深吊古哀。
汴城东楼夏登二首·其一
作者：李梦阳
朝代：明

身世吾垂老，中原此上楼。阴阳真去鸟，天地本虚舟。王屋千峰伏，黄河一线流。晴沙暮浩浩，羡尔自行鸥。
汴城东楼夏登二首·其二
作者：李梦阳
朝代：明

危楼六月上，樽酒四天开。俯看嵩云动，凉疑海雪来。峦光杯里见，岛影槛边回。不见芒砀气，空深吊古哀。
汴河柳送沈生
作者：李梦阳
朝代：明

汴河柳，袅袅拂也长，雪花风起春飞扬。送君立马古堤口，踟蹰劝尽黄金觞。有车辚辚官道旁，辕驹喘啑何彷徨。于中岂无神骏骨，伯乐不遇谁为彰。人生富贵信有命，英雄仰面高天苍。高天苍，饭牛牧豕皆腾骧。
沈大夫行
作者：李梦阳
朝代：明

沈大夫，遗我以凛冽玉壶之冰，报汝以离离朱瑟之绳。绳以发凌云绝响之妙曲，冰以涤卓荦硊礧之清膺。此曲可以崛地懿、扬天经、宣融风、召遐龄。奏之敬姜室，允宜轲母庭。沈大夫，奉诏且还家。松江鲈鱼白跃玉，土居斫笋如斫麻。烹羊击鼓会亲戚，太守长吏争趋车。猗乎嘉哉，男儿生不显亲，譬如锦衣夜行，虽贵何足誇。
沐浴子
作者：李梦阳
朝代：明

玉盘两鸳鸯，拍拍弄兰汤。振衣馨香发，弹冠有辉光。岂念蓬首女，含情怨朝阳。
河上
作者：李梦阳
朝代：明

河上昨宵风势恶，狂花不敢更高飞。农夫日望甘霖至，估客深愁逆浪归。
河上公
作者：李梦阳
朝代：明
体裁：古风

昔有河上公，结庐蓬蒿下。万乘时一顾，旌旗蔽原野。手挥玉如意，颜貌何潇洒。曳裾授道经，谈天妙无穷。清光耀白日，四海高其风。言既忽不见，竦身蹑星虹。凤凰栖梧桐，鴳雀巢寒蓬。饥鸢吓腐鼠，笑杀高飞鸿。物固有如此，何必较愚蒙。
河上公
作者：李梦阳
朝代：明

昔有河上公，结庐蓬蒿下。万乘时一顾，旌旗蔽原野。手挥玉如意，颜貌何潇洒。曳裾授道经，谈天妙无穷。清光耀白日，四海高其风。言既忽不见，竦身蹑星虹。凤凰栖梧桐，鴳雀巢寒蓬。饥鸢嚇腐鼠，笑杀高飞鸿。物固有如此，何必较愚蒙。
河上秋兴十首
作者：李梦阳
朝代：明

古有蒹葭客，吾今水一方。茅斋寒淰淰，洲渚郁苍苍。猎骑捎河雁，归人竞野航。霜高木叶下，莫拟是潇湘。坐送登临目，睛空鸟路长。秋云不近苑，官树自成行。河洛来天地，人烟接渺茫。采兰空泽里，彼美在何乡。日上秋林静，江清旅思微。黄叶雨后积，白酒客来稀。今古三川地，乾坤一布衣。独行吟望苦，沙鸟背人飞。名城急鼓吹，野处散秋烟。众草莽零落，孤松羞自妍。山川乱明水，云日媚高天。何事杨朱子，临岐独泫然。后代自今代，今人即古人。空传歌舞地，不见绮罗春。宋岳饶寒草，梁台起暮尘。苍茫白鹭渚，潇洒类闲身。白马瓠子口，秋风汾上歌。帝乡不可见，千载白云多。树动江帆至，云前塞雁过。沧洲无尽极，慷慨有渔蓑。十载宋梁间，鸡鸣望四关。月来天似水，云起树为山。朝市今何处，流波去不还。高秋未归客，肠断浊泾湾。一为梁地客，忽及授衣天。野静寒烟白，沙鸣暮雨悬。飞龙过绝浦，立马看长川。望望蘋花尽，鸥行若个边。积雨催摇落，江村菊自秋。惊风振大壑，失雁下寒流。暗水斜穿竹，孤云晚抱楼。虞卿足简帙，白首傲公侯。不寐伤寒节，孤吟绕菊行。月沉李家浦，雨入宋王城。飒沓杨柳落，断续寒蛩鸣。泛泛中河艇，谁知此夜情。
河上秋兴十首·其一
作者：李梦阳
朝代：明

古有蒹葭客，吾今水一方。茅斋寒淰淰，洲渚郁苍苍。猎骑捎河雁，归人竞野航。霜高木叶下，莫拟是潇湘。
河上秋兴十首·其三
作者：李梦阳
朝代：明

日上秋林静，江清旅思微。黄叶雨后积，白酒客来稀。今古三川地，乾坤一布衣。独行吟望苦，沙鸟背人飞。
河上秋兴十首·其九
作者：李梦阳
朝代：明

积雨催摇落，江村菊自秋。惊风振大壑，失雁下寒流。暗水斜穿竹，孤云晚抱楼。虞卿足简帙，白首傲公侯。
河上秋兴十首·其二
作者：李梦阳
朝代：明

坐送登临目，睛空鸟路长。秋云不近苑，官树自成行。河洛来天地，人烟接渺茫。采兰空泽里，彼美在何乡。
河上秋兴十首·其五
作者：李梦阳
朝代：明

后代自今代，今人即古人。空传歌舞地，不见绮罗春。宋岳饶寒草，梁台起暮尘。苍茫白鹭渚，潇洒类闲身。
河上秋兴十首·其八
作者：李梦阳
朝代：明

一为梁地客，忽及授衣天。野静寒烟白，沙鸣暮雨悬。飞龙过绝浦，立马看长川。望望蘋花尽，鸥行若个边。
河上秋兴十首·其六
作者：李梦阳
朝代：明

白马瓠子口，秋风汾上歌。帝乡不可见，千载白云多。树动江帆至，云前塞雁过。沧洲无尽极，慷慨有渔蓑。
河上秋兴十首·其十
作者：李梦阳
朝代：明

不寐伤寒节，孤吟绕菊行。月沉李家浦，雨入宋王城。飒沓杨柳落，断续寒蛩鸣。泛泛中河艇，谁知此夜情。
河上秋兴十首·其四
作者：李梦阳
朝代：明

名城急鼓吹，野处散秋烟。众草莽零落，孤松羞自妍。山川乱明水，云日媚高天。何事杨朱子，临岐独泫然。
河上茅斋成呈家兄
作者：李梦阳
朝代：明

愚弟罢官兄独喜，卜筑茅斋傍竹林。开窗忽见万里色，背水常留十亩阴。春来燕子休相贺，日暮幽人且自吟。庭不会栽棠棣树，床头新制有虞琴。
河之水歌二章·其一
作者：李梦阳
朝代：明
体裁：乐府曲辞

河之水，流溅溅。望父不见立河干。
河之水歌二章·其二
作者：李梦阳
朝代：明
体裁：四言诗

河水淲淲，舟子摇橹。东方渐明，我不得渡。
河发登望
作者：李梦阳
朝代：明

七月七日河水发，康王城边秋可怜。买鱼沽酒此村口，打鼓鸣锣何处船。白昼蛟龙时一斗，中流日月晚双悬。纷纷估客休回首，渔子清歌会渺然。
泉上杂歌二首
作者：李梦阳
朝代：明

游子乐游复长叹，临深坐歌白石烂。石泉漠漠常东流，我今胡为坐泉头。渚花冥冥野阴薄，溪日杲杲苍云愁。君不见古来争战地，山寒雪暮风飕飕。美人被服貂襜褕，春日游行春水曲。绿萝无烟山雪暝，扣石长歌叹幽独。拨刺红鳞锦湍游，我欲钓之且复休。金盘玉箸在何许，为尔临渊泪如雨。
泉上杂歌二首·其一
作者：李梦阳
朝代：明

游子乐游复长叹，临深坐歌白石烂。石泉漠漠常东流，我今胡为坐泉头。渚花冥冥野阴薄，溪日杲杲苍云愁。君不见古来争战地，山寒雪暮风飕飕。
泉上杂歌二首·其二
作者：李梦阳
朝代：明

美人被服貂襜褕，春日游行春水曲。绿萝无烟山雪暝，扣石长歌叹幽独。拨刺红鳞锦湍游，我欲钓之且复休。金盘玉箸在何许，为尔临渊泪如雨。
泉上独酌二首
作者：李梦阳
朝代：明

涌金亭畔路，细雨不思回。独酌看流水，山花映酒杯。白石谁家濑，轻鸥二月湍。踏歌逢卫女，风曩似长干。
泉上独酌二首·其一
作者：李梦阳
朝代：明

涌金亭畔路，细雨不思回。独酌看流水，山花映酒杯。
泉上独酌二首·其二
作者：李梦阳
朝代：明

白石谁家濑，轻鸥二月湍。踏歌逢卫女，风曩似长干。
泊安仁
作者：李梦阳
朝代：明

官舟商泊同，城近月濛濛。戍鼓夜长击，渔灯时自红。乌鹊枝难稳，豺狼穴易空。向来论大树，心切古人风。
泛左蠡
作者：李梦阳
朝代：明

辞山意不悦，水泛暂可乐。徵风逗帆席，日竟展光耀。扬歌荡溟昧，鼓枻极窈窕。指顾异晨暮，俯仰改观眺。出没湖中山，明灭海上峤。素轻左蠡险，今觊石壁峭。谢屐久巳芜，陶矶寂谁钓。解吟松门咏，令人发悲啸。
泛湖
作者：李梦阳
朝代：明

匡庐彭蠡曲相连，伐鼓蛮歌趁进船。屏见云横石壁净，镜开日破浪花圆。渔樵山泽堪时给，盗贼于戈枉自缠。遣帅巳添新节制，指挥符见扫风烟。
泰和南行罗通政舟送
作者：李梦阳
朝代：明

开船日午君俄至，逆水开尊得并船。贪数岸花杯不记，巳冲江雨缆犹牵。云山楚越相逢地，剑佩京华始识年。感昔愿仍还省阁，顾今俱巳静风烟。
泰山
作者：李梦阳
朝代：明

俯首元齐鲁，东瞻海似杯。斗然一峰上，不信万山开。日抱扶桑跃，天横碣石来。君看秦始后，仍有汉皇台。
洛阳陌
作者：李梦阳
朝代：明

严飙卷枯藿，霜隼厉狄翮。翩翩骝马子，意气一何赫。朝驰上东门，暮遍洛阳陌。臂弯两角弓，宝刀雪花白。借问此谁子，无乃汉相如。昔挈一束书，今乘驷马车。虎士为执鞭，县令皆前驱。倾城莫不叹，观者填路衢。举手谢乡人，荣耀但区区。丈夫树名勋，所志在唐虞。扬袂径北去，万里谁能拘。
洪法寺遇乡僧
作者：李梦阳
朝代：明

烂熳春游处，重来冬日凄。松风犹故壑，露叶巳新蹊。废井浮阳出，巍阡冻雾栖。逢僧话乡曲，寒望转萋迷。
浔阳寄毛君湖口
作者：李梦阳
朝代：明

大江六月凉风发，匡庐清波滚明月。削出万朵青芙蓉，水底摇动金眼阙。美人盈盈坐湖县，昏叩石钟曙晞发。怅望迢迢碧云合，早晚扁舟向蛮越。
浔阳寄耿参政致仕
作者：李梦阳
朝代：明

连人卑湿地，无日不思归。况在浔阳见，君帆独北飞。
浔阳歌
作者：李梦阳
朝代：明

百尺高楼横映江，江花朵朵照成双。风波隔浦遥相唤，肠断南来北去艭。
浮汉
作者：李梦阳
朝代：明

杳杳向前城，杨船浮汉行。水闻天上转，色出雨中明。已近鸣鵙月，长看龙雾生。陈诗叹秣马，风浪独含情。
浮江
作者：李梦阳
朝代：明

浮江晴放舸，挂席晓须风。日倒明波底，天平落镜中。开窗问赤壁，捩柁失吴宫。万古滔滔意，浔阳更向东。
海棠烂然要诸君子赏之分韵得壶字二首
作者：李梦阳
朝代：明

绕树巡檐兴恨孤，缛红繁绿似渠无。童知小径晨先扫，客有高轩夜特呼。巳拚落英欺舞袖，更堪歌鸟劝提壶。幸能老去花常健，遮莫尊前醉共扶。春深花树烂模糊，花下朋游酒一壶。帽侧故搴轻朵插，席安仍取积英铺。日烘扰扰蜂能趁，烟动关关鸟更呼。客散独烧高烛照，老来真自笑狂夫。
海棠烂然要诸君子赏之分韵得壶字二首·其一
作者：李梦阳
朝代：明

绕树巡檐兴恨孤，缛红繁绿似渠无。童知小径晨先扫，客有高轩夜特呼。巳拚落英欺舞袖，更堪歌鸟劝提壶。幸能老去花常健，遮莫尊前醉共扶。
海棠烂然要诸君子赏之分韵得壶字二首·其二
作者：李梦阳
朝代：明

春深花树烂模糊，花下朋游酒一壶。帽侧故搴轻朵插，席安仍取积英铺。日烘扰扰蜂能趁，烟动关关鸟更呼。客散独烧高烛照，老来真自笑狂夫。
涧富岭赴安福二首
作者：李梦阳
朝代：明

三月赴安城，遥攀岭路行。前驱真避虎，绝壁亦啼莺。周览物色换，极高云气迎。俯看南赣路，孤舸会将征。山行忽百里，步步山情新。萝拥千盘透，花齐万谷春。寒暄不异地，忧喜暂随人。默诵垂堂戒，私嗟名利身。
涧富岭赴安福二首·其一
作者：李梦阳
朝代：明

三月赴安城，遥攀岭路行。前驱真避虎，绝壁亦啼莺。周览物色换，极高云气迎。俯看南赣路，孤舸会将征。
涧富岭赴安福二首·其二
作者：李梦阳
朝代：明

山行忽百里，步步山情新。萝拥千盘透，花齐万谷春。寒暄不异地，忧喜暂随人。默诵垂堂戒，私嗟名利身。
深秋独夜
作者：李梦阳
朝代：明

独夕偏闻雁，悠悠寝复兴。林堂下微月，风色暗疏灯。迟暮心难巳，悲凉气转增。忧来理琴瑟，肠断旧朱绳。
清夜引
作者：李梦阳
朝代：明

桂魄团团霜兔泣，玉龙夜吟冰喉涩。仙人起踏白芙蕖，手撚一枝珊瑚株。伏猊香喷红？毹，蜡凤啼春虾捲须。九华丹焰夺行月，五虬轹云声轧轧。银筝翠管声咿哑，繁讴杂舞欢意匝。盘中紫枣大于瓜，谁其擎之萼绿华。双桂逶迤头两丫，密情芳绪芳且嘉。琼城夜半重重闭，偷桃小儿安得至。
清夜引
作者：李梦阳
朝代：明
体裁：古风

桂魄团团霜兔泣，玉龙夜吟冰喉涩。仙人起踏白芙蕖，手撚一枝珊瑚株。伏猊香喷红�毹，蜡凤啼春虾捲须。九华丹焰夺行月，五虬轹云声轧轧。银筝翠管声咿哑，繁讴杂舞欢意匝。盘中紫枣大于瓜，谁其擎之萼绿华。双桂逶迤头两丫，密情芳绪芳且嘉。琼城夜半重重闭，偷桃小儿安得至。
清庙篇
作者：李梦阳
朝代：明

岩廊肃文钦，芳区恣幽骋。宽纠岂异性，拘旷本殊摬。嵚岑路寝东，森疏嘉树静。珍丛媚朱夏，秀干扬修景。曳琚群彦集，拄笏万虑屏。仰望南城苑，飞除带崇岭。？峞白玉阁，要眇黄金井。季主饰观眺，哲王摈游幸。自非渊圣姿，谁保天步永。
清庙篇
作者：李梦阳
朝代：明
体裁：古风

岩廊肃文钦，芳区恣幽骋。宽纠岂异性，拘旷本殊摬。嵚岑路寝东，森疏嘉树静。珍丛媚朱夏，秀干扬修景。曳琚群彦集，拄笏万虑屏。仰望南城苑，飞除带崇岭。�峞白玉阁，要眇黄金井。季主饰观眺，哲王摈游幸。自非渊圣姿，谁保天步永。
清明下粮厅题杏花
作者：李梦阳
朝代：明

清明箸处花争发，一树庭前尔独迟。不为炎天能结实，岂应官署许生枝。桃蹊李径虽多宠，扑酒飞帘自一时。巳办青钱贪酩酊，合教红蕾赴深期。
清明曲江亭阁
作者：李梦阳
朝代：明

寒食花争丽，丰江柳独深。此行元慷慨，落日更登临。浩荡五湖际，风烟千里阴。坐看舟楫急，徒切济川心。
清明河上寓楼独酌
作者：李梦阳
朝代：明

一自违京邑，飘飘叹此游。桃花是往岁，竹叶转新愁。暮雨津城树，春帆水国楼。汴河堤上柳，烟色似皇州。
清江彭君幽居
作者：李梦阳
朝代：明

新霁隔城江色来，僻居春暮径花开。当门银杏有千岁，穿叶黄鹂能百回。南徼云沙曾杖钺，北山薇蕨且衔杯。波深五月鲥鱼至，独钓吟行鸥不猜。
渔村夕照
作者：李梦阳
朝代：明

西阳下洞庭，网集清潭上。一丈黄金鳞，可见不可网。美人杳何处，盈盈隔和水。遥遥云外钟，日落暮山紫。西风万里雁，一叶洞庭秋。群浴金沙软，潇湘霜气流。长江浪滚雪，烟黑花争飞。可怪横流者，孤舟一笠归。天水本自空，圆月况秋映。皛皛起霜色，千里一悬镜。夜响起秋竹，浩浩楚云白。晓来看沙觜，新水添一尺。秋风五两席，点点聚复散。不信小小觉，飞飞速征雁。峰晴堆夜岚，晨炊翠犹湿。但闻山鸟鸣，不见鸟出入。
渔村夕照 其七 远浦归帆
作者：李梦阳
朝代：明

秋风五两席，点点聚复散。不信小小觉，飞飞速征雁。
渔村夕照 其三 平沙落雁
作者：李梦阳
朝代：明

西风万里雁，一叶洞庭秋。群浴金沙软，潇湘霜气流。
渔村夕照 其二 山寺晚钟
作者：李梦阳
朝代：明

美人杳何处，盈盈隔和水。遥遥云外钟，日落暮山紫。
渔村夕照 其五 洞庭秋月
作者：李梦阳
朝代：明

天水本自空，圆月况秋映。皛皛起霜色，千里一悬镜。
渔村夕照 其八 山市晴岚
作者：李梦阳
朝代：明

峰晴堆夜岚，晨炊翠犹湿。但闻山鸟鸣，不见鸟出入。
渔村夕照 其六 潇湘夜雨
作者：李梦阳
朝代：明

夜响起秋竹，浩浩楚云白。晓来看沙觜，新水添一尺。
渔村夕照 其四 江天暮雪
作者：李梦阳
朝代：明

长江浪滚雪，烟黑花争飞。可怪横流者，孤舟一笠归。
渔村夕照·其一
作者：李梦阳
朝代：明

西阳下洞庭，网集清潭上。一丈黄金鳞，可见不可网。
渔父
作者：李梦阳
朝代：明

应手扁舟去若飞，回流撤网倏成围。金鳞翠鬣心俱切，得意谁先荡桨归。
渡汉五首
作者：李梦阳
朝代：明

好游良有殚，今朝竟言归。汹汹舟下涛，乱之将畴依。异途各为趋，同木相随飞。遹观千仞禽，谁复瞻其辉。万事虽贵豫，数极谁竟猷。朅来弹我剑，且复三河游。迤东望濠梁，嘅言怀庄周。黄鸟孰兴篇，枌榆乃见尤。于心怀佳山，背之每自顾。相逢鲜久要，那得不念故。塞翁罔忧马，马归人始悟。游女非召南，千年没贞素。霖雨濡我轨，寒潦河滔滔。坟亩畯徒悲，汉流怒洪涛。思美叹晨夕，欲济难容舠。限隔岂固逖，踟蹰为谁忉。闲登古樊城，回望岘首山。鴳雀跃寒蓬，畴念朱岑翰。小人竞锥刀，羊子乃探环。智愚固生性，融晦靡我叹。
渡汉五首·其一
作者：李梦阳
朝代：明

好游良有殚，今朝竟言归。汹汹舟下涛，乱之将畴依。异途各为趋，同木相随飞。遹观千仞禽，谁复瞻其辉。
渡汉五首·其三
作者：李梦阳
朝代：明

于心怀佳山，背之每自顾。相逢鲜久要，那得不念故。塞翁罔忧马，马归人始悟。游女非召南，千年没贞素。
渡汉五首·其二
作者：李梦阳
朝代：明

万事虽贵豫，数极谁竟猷。朅来弹我剑，且复三河游。迤东望濠梁，嘅言怀庄周。黄鸟孰兴篇，枌榆乃见尤。
渡汉五首·其五
作者：李梦阳
朝代：明

闲登古樊城，回望岘首山。鴳雀跃寒蓬，畴念朱岑翰。小人竞锥刀，羊子乃探环。智愚固生性，融晦靡我叹。
渡汉五首·其四
作者：李梦阳
朝代：明

霖雨濡我轨，寒潦河滔滔。坟亩畯徒悲，汉流怒洪涛。思美叹晨夕，欲济难容舠。限隔岂固逖，踟蹰为谁忉。
温太真墓
作者：李梦阳
朝代：明

双鹅谶妖端，一马前休兆。中原既板荡，臣主周奔峭。长蛇恣吞噬，白日掩孤曜。心违祖逖楫，事踬扶风啸。康屯见斯人，辱巳存机要。建侯竟谁功，江介无飞旐。勋成身乃殂，天逝徒心悼。侧惟盈缩理，虚咎燃犀照。遗坟阚清千，古树寒新庙。来阡莽回郁，弭节纷延眺。载瞻徐墓迩，益壮风流绍。
温将军挽诗
作者：李梦阳
朝代：明

不见千夫勇，谁开百战围。门犹森画戟，苔巳蚀金衣。俎豆诸郎奋，山河奕世辉。黄昏两白鹤，偏绕北邙飞。
游上方寺晚登钟楼
作者：李梦阳
朝代：明

东北丛林冠此都，地分清寂聚僧徒。青天宝塔还今古，赤日珠光乍有无。草径鹭乾时独立，松林鹤并晚相呼。登楼更见河流急，叹世因悲马负图。
游兵
作者：李梦阳
朝代：明

闻道新开口，游兵未解围。只须殊死战，莫放只轮归。汉月巳自满，林鸟常夜飞。早将书插羽，天子日宵衣。
游子篇
作者：李梦阳
朝代：明

游子在他乡，所愿亲寿考。水犀游于渊，惟愿水长好。涧石虽孤处，不羡风中沙。葛藟能缠绵，不如丝与麻。
游寺
作者：李梦阳
朝代：明

褊心俦辈寡，幽境每苔步。绵郁倚磴歇，冯孤眺迥屡。洞塔阴古宇，芬萝袅澄树。伫观野禽哺，此外岂吾虑。
游栖贤桥歌
作者：李梦阳
朝代：明

雷泉峡激石巃嵷，日湍山陷回光动。吁嗟此壮观，万古谁为开。涡黄潭黑窈莫测，秀黛碧玉何崔嵬。人言窟底有龙卧，气吐白昼常风雷。去年重九登吹台，翘望名山思袅娜。今年今日谁料吾，醉踏穷山蹑礧砢。拂衣欲上万仞壁，濯缨还就孤崖坐。秋风吹林猿狖语，浮桥横空袅相拄。岚寒细飘瀑布雪，峰云破碎芙蓉裂。金芝瑶草真有无，缥缈仙灯暮明灭。君不见此桥今千年，谷冷迹绝无人烟。岩劖苔蚀石漠漠，太白紫阳俱我前。对此不须更惨怆，明朝且上香炉巅。
游西山归呈熊卓
作者：李梦阳
朝代：明

高阁开襟生远兴，西山当眼更分明。酒边花树三春暗，湖上风林尽日清。忆昨并穿岩洞入，只今疑绕薜萝行。浮生扰扰非吾意，去鸟悠悠空世情。
湖吟行
作者：李梦阳
朝代：明

鱼游于水，游于水而。鸟游于水，饱之去斯。云昧湖窈，冬序憭慄。竟日无人，草莽冥寂。百怪鸣叫，原隰谁主。有一罾夫，荒滨守罟。疑非怕人，问之弗言。汝胡者人，单到此间。
湖夜泛
作者：李梦阳
朝代：明

烟湖迥不极，摇摇中夜征。棹拨鱼龙动，人冲鸿雁鸣。雪月物意惨，雨天寒色生。共有舟航事，谁深途路情。
湖行二首
作者：李梦阳
朝代：明

湖雨鸥欢交鹭鹚，鸣榔渔子豢颅鹚。逢潭更见孤罾守，可道鄱鱼无尽时。白云今晨乱碧流，秃鹙风赶逐天鹅。抢帆额仄谁家舸，逆浪争先尔谓何。
湖行二首·其一
作者：李梦阳
朝代：明

湖雨鸥欢交鹭鹚，鸣榔渔子豢颅鹚。逢潭更见孤罾守，可道鄱鱼无尽时。
湖行二首·其二
作者：李梦阳
朝代：明

白云今晨乱碧流，秃鹙风赶逐天鹅。抢帆额仄谁家舸，逆浪争先尔谓何。
湘妃怨
作者：李梦阳
朝代：明

采兰湘北沚，搴木澧南浔。渌水含瑶彩，微风托玉音。云起苍梧夕，日落洞庭阴。不知篁竹苦，惟见泪斑深。
湘江吟
作者：李梦阳
朝代：明

对酒歌绿猗，岁宴怀佳人。山寒翠袖薄，微霰沾衣巾。空持紫鸾箫，欲致愁无因。日暮湘江曲，浩荡烟波春。
滕阁访屠子感赠
作者：李梦阳
朝代：明

章门屡出缘寻子，滕阁留欢晚不回。霜落碛洲江渐细，日斜乡国雁还来。红巾未信干戈息，白发能禁日月催。千古栋云帘亦捲，西山秋色为谁开。
漫兴二首
作者：李梦阳
朝代：明

城外清江城内湖，水门通贯古名都。鱼跳浪阔终难网，鸟立沙长岂得呼。久雨今晴燕得飞，城中江畔步徐归。烟花晚阁偏冲槛，柳絮晴桥故点衣。
漫兴二首
作者：李梦阳
朝代：明

白水苍山万里身，咏花吟鸟百年人。城门此路怜芳草，盏酒他乡不是春。杨柳春江对自流，清沙白石伴谁游。弋人莫羡能鸣雁，海叟虚疑不动鸥。
漫兴二首·其一
作者：李梦阳
朝代：明

城外清江城内湖，水门通贯古名都。鱼跳浪阔终难网，鸟立沙长岂得呼。
漫兴二首·其一
作者：李梦阳
朝代：明

白水苍山万里身，咏花吟鸟百年人。城门此路怜芳草，盏酒他乡不是春。
漫兴二首·其二
作者：李梦阳
朝代：明

久雨今晴燕得飞，城中江畔步徐归。烟花晚阁偏冲槛，柳絮晴桥故点衣。
漫兴二首·其二
作者：李梦阳
朝代：明

杨柳春江对自流，清沙白石伴谁游。弋人莫羡能鸣雁，海叟虚疑不动鸥。
漫兴六首
作者：李梦阳
朝代：明

北叟临门种棘，南翁过路钩衣。楚楚纤鳞水跃，英英鸷翮云飞。鹦鹉窥笼百遍，狝猴上树千回。紫燕衔泥入室，黄麋齧草登台。西海昆丘阆苑，仙人王子安期。春至蟠桃艳艳，秋来弱水瀰瀰。黄帝清游化国，虞皇穆拱玄宫。殷主爰消雏雉，文王载梦非熊。种豆南山一顷，朝来丰草离离。岂若蓝田种玉，何如商岭餐芝。圃口翻翻瓠叶，门前潏潏流湍。凫鹭轻轻不下，鹓鸿冉冉高抟。
漫兴六首·其一
作者：李梦阳
朝代：明

北叟临门种棘，南翁过路钩衣。楚楚纤鳞水跃，英英鸷翮云飞。
漫兴六首·其三
作者：李梦阳
朝代：明

西海昆丘阆苑，仙人王子安期。春至蟠桃艳艳，秋来弱水瀰瀰。
漫兴六首·其二
作者：李梦阳
朝代：明

鹦鹉窥笼百遍，狝猴上树千回。紫燕衔泥入室，黄麋齧草登台。
漫兴六首·其五
作者：李梦阳
朝代：明

种豆南山一顷，朝来丰草离离。岂若蓝田种玉，何如商岭餐芝。
漫兴六首·其六
作者：李梦阳
朝代：明

圃口翻翻瓠叶，门前潏潏流湍。凫鹭轻轻不下，鹓鸿冉冉高抟。
漫兴六首·其四
作者：李梦阳
朝代：明

黄帝清游化国，虞皇穆拱玄宫。殷主爰消雏雉，文王载梦非熊。
漳津夕眺
作者：李梦阳
朝代：明

扬舲乱北渚，靡盖望西陵。帐殿牛羊下，歌台麋鹿升。日夕松柏路，萧萧响风树。连沙改故浦，空山没苍茂。徘徊望霸气，邺城在何处。
潜龙篇
作者：李梦阳
朝代：明

骄阴不可制，坚冰忧我衷。阳驭倏来返，玄律播阴风。譬彼昼与夜，循环固难穷。古人闲行旅，九市禁相通。阳升惧不力，静以收其功。养木当以萌，养德当以蒙。眇哉一丝微，柰此群阴攻。脉脉渊泉底，畴能拔潜龙。
潼关
作者：李梦阳
朝代：明

咸东天险设重关，闪日旌旗虎豹閒。隘地黄河吞渭水，焱天白雪压秦山。旧京想像千官入，馀恨逡巡六国还。满眼非无弃繻者，寄言军吏莫嗔颜。
澹台灭明墓
作者：李梦阳
朝代：明

子游昔宰邑，邑有澹台公。非公不见宰，不径垂无穷。身殁埋豫章，豫章乃城中。长松何寥寥，石墓坚且崇。崩馆昼常阴，古树多悲风。丸丸拥基藤，垂垂网户虫。喧寂本异感，慨惋当何同。道伸固难灭，瞻睇摇晴虹。
瀑壑晚坐
作者：李梦阳
朝代：明

醉踏匡山晚未迟，翠岩丹壑凛秋姿。峰高瀑布天齐落，峡静星河夜倒垂。远害欲寻麋鹿伴，暂羁终与世人辞。磨崖遍剔苍苔读，独坐云松有所思。
灵山
作者：李梦阳
朝代：明

实欲看山雾不开，几层仙掌似莲台。未应华岳君能比，可诧予因望国来。
灵武台
作者：李梦阳
朝代：明

环县城边灵武台，肃宗曾此辟蒿莱。二仪高下皇舆建，三极西南玉玺来。衣白山人经国计，朔方孤将出群才。可怜一代风云际，不劝君王驾鹤回。
炭篓盆架
作者：李梦阳
朝代：明

编荆为团笼，本以贮木炭。今匪用炭时，聊以助吾盥。
煌煌京洛行为曹县王子赋
作者：李梦阳
朝代：明

时风布阳和，韡韡华春木。清朝富才贤，蔼蔼冠盖属。努力竞高路，鸡鸣起相逐。白日耀飞辔，流云翼行毂。同里多汇荐，一门有联躅。蹶彼曹南士，双双皎如玉。聚鸣各当晨，连翮一何急。煌煌京洛内，济济英妙集。二郎绅委蛇，三四锦翕熠。大郎虽未官，俯身拾班级。入室谈仁义，出与卿相揖。声名既烜赫，性行复刚执。见者勿徒羡，青云贵自立。
熊子河西使回三首
作者：李梦阳
朝代：明

偶遇西河使，真传塞上情。一春常冻雪，千里半荒城。未断匈奴臂，犹勤哈密征。重闻帐下变，无语对沾缨。绝塞田谁废，甘州稻旧畦。荒屯惟见兔，破屋不闻鸡。碛石烽烟北，祁连战鼓西。平生边务意，一一愿封题。旧说穷源使，人今出武威。蒲萄应啖足，沙枣故携归。燧火真憔面，胡尘尚黯衣。问君春塞雁，曾过玉门飞。
熊子河西使回三首·其一
作者：李梦阳
朝代：明

偶遇西河使，真传塞上情。一春常冻雪，千里半荒城。未断匈奴臂，犹勤哈密征。重闻帐下变，无语对沾缨。
熊子河西使回三首·其三
作者：李梦阳
朝代：明

旧说穷源使，人今出武威。蒲萄应啖足，沙枣故携归。燧火真憔面，胡尘尚黯衣。问君春塞雁，曾过玉门飞。
熊子河西使回三首·其二
作者：李梦阳
朝代：明

绝塞田谁废，甘州稻旧畦。荒屯惟见兔，破屋不闻鸡。碛石烽烟北，祁连战鼓西。平生边务意，一一愿封题。
熊御史卓墓感述
作者：李梦阳
朝代：明

幽幽山下江，峨峨山上松。累累松下墓，瑟瑟松上风。慨昔与君游，并游京华中。峨冠省台内，鸣銮趋步同。中更叹莫偕，永逝当何逢。绝弦巳易惨，挂剑今谁从。驾舟乱回洋，展墓临高崇。浮云骇南流，顾望摧我衷。德音既长巳，情感胡由通。秪馀泣麟意，悲歌伤命穷。
熊监察至自河西喜而有赠
作者：李梦阳
朝代：明

当年五郡乘轺过，此日千城揽辔游。封事几腾天北极，筹边真历地西头。昆崙壮压胡尘断，弱水清翻汉月流。若使巡行皆汝辈，远夷那系庙堂忧。
牡丹五首
作者：李梦阳
朝代：明

乱絮繁华春更烟，一枝袅袅独风前。玉园忽漫无颜色，徐步看君却自怜。若使姚黄无魏紫，孰容倾国复倾城。接枝一任今人笑，不坠花王万古名。莫道清平调独狂，牡丹元不与昭阳。后来亦是先花叶，谁醉君王玉笛傍。秦地洛阳俱寂寞，圃开周国复天香。童时及见流传谱，万意千心足断肠。漫山故国花无数，客舍河头今数株。绝代色孤终不掩，丹葩绿叶锦心须。
牡丹五首·其一
作者：李梦阳
朝代：明

乱絮繁华春更烟，一枝袅袅独风前。玉园忽漫无颜色，徐步看君却自怜。
牡丹五首·其三
作者：李梦阳
朝代：明

莫道清平调独狂，牡丹元不与昭阳。后来亦是先花叶，谁醉君王玉笛傍。
牡丹五首·其二
作者：李梦阳
朝代：明

若使姚黄无魏紫，孰容倾国复倾城。接枝一任今人笑，不坠花王万古名。
牡丹五首·其五
作者：李梦阳
朝代：明

漫山故国花无数，客舍河头今数株。绝代色孤终不掩，丹葩绿叶锦心须。
牡丹五首·其四
作者：李梦阳
朝代：明

秦地洛阳俱寂寞，圃开周国复天香。童时及见流传谱，万意千心足断肠。
牡丹盛开群友来看
作者：李梦阳
朝代：明

吾家何处牡丹园，杨子冈西古宋原。忽有芳菲妍岸阁，岂期车马驻江村。怜香实怕青萝掩，在野虚愁蔓草繁。碧草春风筵席罢，何人道有国花存。
牡丹绝句二首
作者：李梦阳
朝代：明

自知国色无伦比，放遍群花每后开。独艳不教霜雪妒，先春甘让冻园梅。自尽群芳见此花，后时莫漫为渠嗟。争开若使先桃李，谁与春风殿岁华。
牡丹绝句二首·其一
作者：李梦阳
朝代：明

自知国色无伦比，放遍群花每后开。独艳不教霜雪妒，先春甘让冻园梅。
牡丹绝句二首·其二
作者：李梦阳
朝代：明

自尽群芳见此花，后时莫漫为渠嗟。争开若使先桃李，谁与春风殿岁华。
牡丹赏归柬边王二子
作者：李梦阳
朝代：明

非因绝代专芳品，岂复郊园守后时。夜静两姿应更剧，野寒风蕊莫频吹。空斋独忆香仍满，晴日重寻路不迟。肯拟飞觞留徒笔，愿扳骢马护高枝。
犬诗二首
作者：李梦阳
朝代：明

惊夜力不赡，逐兔非所任。吠花春院闭，戏草日移阴。家贫称恋主，时乖坚始心。吠尨闻昔咏，走卢钦故名。游园方载猃，重鋂宁自行。发踪难可遇，沾草空含情。
犬诗二首·其一
作者：李梦阳
朝代：明

惊夜力不赡，逐兔非所任。吠花春院闭，戏草日移阴。家贫称恋主，时乖坚始心。
犬诗二首·其二
作者：李梦阳
朝代：明

吠尨闻昔咏，走卢钦故名。游园方载猃，重鋂宁自行。发踪难可遇，沾草空含情。
狂风三首
作者：李梦阳
朝代：明

狂风吹柳袅袅长，杏花落地如白霜。后来好花开细细，昨朝风恶更难当。来禽青李不须猜，一日一夜桃花开。朝来春风休更恶，枝头绿叶暗相催。新筑茅斋近北堂，喜有杨柳千尺长。不争一朝风折尽，赤日炎天何处凉。
狂风三首·其一
作者：李梦阳
朝代：明

狂风吹柳袅袅长，杏花落地如白霜。后来好花开细细，昨朝风恶更难当。
狂风三首·其三
作者：李梦阳
朝代：明

新筑茅斋近北堂，喜有杨柳千尺长。不争一朝风折尽，赤日炎天何处凉。
狂风三首·其二
作者：李梦阳
朝代：明

来禽青李不须猜，一日一夜桃花开。朝来春风休更恶，枝头绿叶暗相催。
狄梁公宁州有庙
作者：李梦阳
朝代：明

狄相昔为州刺史，于今伏腊土人思。向来伊水瞻遗墓，此处羌民拜古祠。鹦鹉梦中天地转，大行山上旆旌迟。稔知忠孝平生事，更读希文万古碑。
独上
作者：李梦阳
朝代：明

独上高楼生夕烟，帝畿东望转凄然。西山雨雪留残景，北海风尘接暮天。只为浮名伤远道，况逢寒日下长川。江梅岸柳年年发，菊径茅堂亦可怜。
独对亭赠人过访
作者：李梦阳
朝代：明

孤亭瞰巨壑，五老对衔卮。日出峰烟起，风凉谷树悲。石泉秋听急，山路晚归迟。异日东南赏，应深庐岳思。
独漉篇
作者：李梦阳
朝代：明

独漉独漉，弃田求屋。其屋虽大，其人则饿。小人在旁，譬如蜂蝎。恩之虽勤，莽之则螫。葳葳艳阳，桃李吐英。未曾结实，谁辨苦蜜。锦绣围厕，过者掩口。珠玉委途，奚异尘土。临渊趣轮，临壑振绥。人孰不闻，亦孰不知。綦絇之美，不以为缬。身尊道高，名为隽杰。
狱夜
作者：李梦阳
朝代：明

檐景栖栖落，台居黯黯幽。鼠缘争果坠，萤过隔衣流。幸窃余光照，那蠲多穴愁。亦知广川子，局蹐为春秋。
狱夜
作者：李梦阳
朝代：明

檐景栖栖落，台居黯黯幽。鼠缘争果坠，萤过隔衣流。幸窃馀光照，那蠲多穴愁。亦知广川子，局蹐为春秋。
狱夜雷电暴雨
作者：李梦阳
朝代：明

一雨暮何急，孤眠宵未央。疾雷翻暗壁，落电转空梁。势极千山动，光还万里长。天威终不测，魑魅可潜藏。
狱雨二首
作者：李梦阳
朝代：明

冷雨横天八月来，黑云来往赤云开。浔阳李白何如此，宋玉悲秋未是哀。雨打潮门流海烟，随风散落凤城前。愚臣独抱枯鱼泣，何日金鸡下九天。
狱雨二首·其一
作者：李梦阳
朝代：明

冷雨横天八月来，黑云来往赤云开。浔阳李白何如此，宋玉悲秋未是哀。
狱雨二首·其二
作者：李梦阳
朝代：明

雨打潮门流海烟，随风散落凤城前。愚臣独抱枯鱼泣，何日金鸡下九天。
猎雪曲二首
作者：李梦阳
朝代：明

日光摇白雪，黄云片片裂。狐裘谁家郎，骏马如电掣。驰骋复徘徊，掉臂角弓开。一发中双狸，笑上梁王台。荒荒冻日白，出门雪一尺。爰爰道左兔，意态一何适。我弦才一鸣，不见彼行迹。寄言游猎人，姑待春草碧。
猎雪曲二首·其一
作者：李梦阳
朝代：明

日光摇白雪，黄云片片裂。狐裘谁家郎，骏马如电掣。驰骋复徘徊，掉臂角弓开。一发中双狸，笑上梁王台。
猎雪曲二首·其二
作者：李梦阳
朝代：明

荒荒冻日白，出门雪一尺。爰爰道左兔，意态一何适。我弦才一鸣，不见彼行迹。寄言游猎人，姑待春草碧。
猛虎行
作者：李梦阳
朝代：明

猛虎本居深山，我可不入，彼来亦难。谁令尔，今来市中游。尽日攫人食，撑肠拄腹无歇休。我欲击之，刃不在手，欲往告泰山之君，陆无车水无舟。猛虎闻言向我怒，我命在天匪虎惧。嗟嗟虎尚有时，鸱鸮遗音宁尔知。
玄明宫行
作者：李梦阳
朝代：明

今冬有人自京至，向我道说玄明宫。木土侈丽谁办此，乃今遗臭京城东。割夺面势创巀嶪，出入日月开帡幪。矫托敢与天子竞，立观忍将双阙向。前矻石柱双蟠龙，飞梁逶迤三彩虹。宝构合沓殿其后，俨如山岳翔天中。金银为堂玉布地，千门万户森相通。光景闪烁倏忽异，云烟鬼怪芃杳濛。以东金榜祠更侈，树之松槚双梧桐。溟池岛屿鰋鲤跃，孔雀翡翠兼罴熊。那知势极有消歇，前日虎豹今沙虫。窗扉自开卫不守，人时游玩摇玲珑。陛隅龙兽折其角，近有盗换香炉铜。青苔生泥獍面锁，野鸽哺子雕花栊。忆昔此阉握乾柄，帝推赤心阉罔忠。威刑霹雳缙绅毒，自尊奴仆侯与公。变更累朝意叵测，掊克四海真困穷。长安夺第塞巷陌，心复艳此阉何蒙。构结拟绝天下巧，搜剔遂尽输倕工。神厂择木内苑竭，官坑选石西山空。夷坟伐屋白日黑，挥汗如两斤成风。转身唾骂阉得知，退朝督劳何匆匆。人心嗟怨入骨髓，鬼也孰复安高崇。峨碑照耀颂何事，或有送男充道童。闻言怆恻黯无答，私痛圣祖开疆功。渠干威福开者谁，法典虽严柰怙终。锦衣玉食巳叨窃，琳宫宝宇将安雄。何宫不镌护敕碑，来者但看玄明宫。
玄熊篇
作者：李梦阳
朝代：明

猛士守四方，四方尘不杨。玄熊在深山，百兽皆遁藏。猎火举四泽，虞罗亘长云。毒矢积如猬，玉石谁能分。熊皮充下御，肉亦登君庖。岂若犬与豵，即死无咆哮。
玉峡驿夜泊
作者：李梦阳
朝代：明

暑泊无风夜，江船深自凉。云纤沾葛细，月涌去波长。古峡衔孤驿，名山引玉梁。前途堪跃马，旦发问仙乡。
王吏部老太玄戏赠
作者：李梦阳
朝代：明
体裁：七言绝句

吾家小子象童乌，蒙惠玄文掌上珠。笑杀街西王吏部，今朝犹得酒舡无。
王吏部老太玄戏赠
作者：李梦阳
朝代：明

吾家小子象童乌，蒙惠玄文掌上珠。笑杀街西王吏部，今朝犹得酒船无。
王孙馈冰诗以酬之
作者：李梦阳
朝代：明

流金毒日赤堕地，忽有冷色寒人心。谁敲水晶迸大壑，力剖冰井开重阴。高盘礧堆久不化，老齿瀺灂差能禁。安得移之白绕座，一尊一酌还一斟。
王孟寺北望
作者：李梦阳
朝代：明

暑路尘沙淹客心，晚原台榭慰登临。西山日抱重檐落，汝水云移尽栋阴。盗贼两河犹转战，朝廷万载莫轻侵。怀芹欲献江湖远，北望徒伤北极深。
王左史宅赏冬菊
作者：李梦阳
朝代：明

菊筵元向春前约，共忆霜黄薄牡丹。冬日此逢香欲暖，夜堂偏醉色终寒。闲居四海嗟吾赏，晚岁三杯称尔官。疏影独枝看转剧，好添华烛近高阑。
王左史宅赏牡丹
作者：李梦阳
朝代：明

槐庭弦管称春筵，草圃繁华近暮天。老为名花扳自放，醉逢国色转须怜。娟娟影静金尊里，冉冉香回玉笛前。莫问平章旧时宅，沉香亭巳入荒烟。
王豸使既返东月皎升乃与李曹二子径觞吹台之巅口占柬黄子
作者：李梦阳
朝代：明

王归不待月，二子共登台。天地划然皎，山河相荡回。虫鸣崖底叶，雁影掌中杯。为问山阴客，还能棹雪来。
王豸使至
作者：李梦阳
朝代：明

晴游番幸雨，午出更便风。柳重陶潜宅，花沾御史骢。达人元野性，浊酒本村翁。酌罢桑麻晚，归灯一径红。
王郎行
作者：李梦阳
朝代：明

将军开国弓剑传，子孙章甫能朝天。相国沉冥二十年，怀宝弗售人所怜。飞缨跃马赫动地，公也视之如浮烟，雅歌日醉金尊前。生有三男子，不令学剑令青编。大郎早蹑黄金榜，声名佐郡青云上。二郎秾郁更英特，掇青拾紫犹翻掌。三郎年十馀，头颅角崭如。拱立向人前，解背经与书。二郎昨别我，云将还故乡。马蹄驰逐秋槐黄，龙泉出匣光自射，骅骝历块畴能当。连翩骑从喧皇州，春风紫陌行鸣驺，生儿当如孙仲谋。于嗟相国胡所忧，浊醪惟恨不满瓯。听我王郎行，我行还自歌。何以赠之珊瑚柯，又何赠之玉山禾。愿郎归，白玉珂。
环县道中
作者：李梦阳
朝代：明

西人习鞍马，而我惮孤征。水抱琵琶寨，山衔本钵城。裹疮新罢战，插羽又徵兵。不到穷边处，那知远戍情。
瓠子
作者：李梦阳
朝代：明

沈璧馀瓠子，横汾怀帝歌。波涛满眼送，城郭没年多。虎战仍三晋，龙游失九河。宋人饶事迹，今望亦滂沱。
甄氏女诗
作者：李梦阳
朝代：明

种树高堂下，枝叶何留留。辞家奉君子，置我青云栖。一朝意乖别，弃妾忽如遒。昔为同沟水，今向东西流。独守结心脾，夕暮不垂帷。明月鉴玉除，清风一何悲。曳絇立中庭，仰见明河湄。明河光不回，念妾当何依。沉思仰天叹，泪下如断縻。
甘露八章章四句
作者：李梦阳
朝代：明

于辟是兴，皇用锡祉。苞有八业，侯茂侯采。填填墉壑，有严庙宫。湛彼露斯，既沾既降。湛彼露斯，于松于柏。是塈是掇，罔匪泽泽。菀彼陵树，有烂其华。盈盈蓁蓁，光于邦家。荡荡上帝，降监在兹。维辟时格，岂曰匪时。其时伊何，厥阳载升。爰液乃濡，惠我孔明。其昭伊何，曰帝攸绩。靡滥靡僣，甘澍斯穫。明明昊天，是歆是臧。臣作诵言，告于万方。
甘露八章章四句
作者：李梦阳
朝代：明
体裁：四言诗

于辟是兴，皇用锡祉。苞有八业，侯茂侯采。（一章）填填墉壑，有严庙宫。湛彼露斯，既沾既降。（二章）湛彼露斯，于松于柏。是塈是掇，罔匪泽泽。（三章）菀彼陵树，有烂其华。盈盈蓁蓁，光于邦家。（四章）荡荡上帝，降监在兹。维辟时格，岂曰匪时。（五章）其时伊何，厥阳载升。爰液乃濡，惠我孔明。（六章）其昭伊何，曰帝攸绩。靡滥靡僣，甘澍斯穫。（七章）明明昊天，是歆是臧。臣作诵言，告于万方。（八章）
生日写怀
作者：李梦阳
朝代：明

腊日明朝是，浮生此岁过。黄云薄暮积，白发向来多。壮士看雄剑，幽人恋薜萝。异时论出处，窃虑各蹉跎。
生日答李濂秀才
作者：李梦阳
朝代：明

腊前此日梅花剧，盏送初筵竹叶新。千里共为青眼客，百年余是白头人。清霜丽蕊情休妒，醉舞狂歌意总真。忽忆退朝传粥食，迟回吟望一沾巾。
甥嘉北采出其谒逢干庙之作予为和之嘉时谪茂州判
作者：李梦阳
朝代：明

汝谒双忠庙，徘徊几度吟。暴云连海白，积水带城阴。自抆看碑泪，谁知驻马心。未须悲远窜，不死是恩深。
甥嘉谪官过汴僦舍而居以时炎热
作者：李梦阳
朝代：明

万里严程此一州，问亲娱舅尔须留。迁人宾客休顷户，僦屋炎蒸幸有楼。穿槛笋高犹足采，戏池鱼美更何求。馆甥旧地花仍好，得暇频来看海榴。
田园杂诗
作者：李梦阳
朝代：明

壮时掉尘鞅，老乃即农务。值兹田事终，怛然感霜露。原萋日以敛，林华不守故。严霜净游气，翔鹄在天路。騑雀跃蓬蒿，啄食不满嗉。而余竟何言，饭牛发今素。
田园杂诗五首
作者：李梦阳
朝代：明

朝阳暧秋木，凝露未即晞。翩翩啄榴鸴，自惊集复飞。众穑既登载，我事亦渐稀。晨兴坐东牖，兀然对红薇。噭噭一白鹤，北逝将畴依。忍兹稻粱辰，而汝甘长饥。大车行棘棘，小车响额仄。随分各有营，急者稼与穑。旦出在田野，日入未遑息。长阴下西夕，萧飒起寒色。云霞变彩气，照我桑麻国。立看劳者归，露濡径不湿。野清云气满，场功亦云毕。收穫虽有殊，大小各盈室。感兹狼戾年，追念忧苦日。纷然嗿其馌，妻子孰遑佚。岁工借寒热，人事坐劳逸。萧萧原野霜，何草不垂实。壮时掉尘鞅，老乃即农务。值兹田事终，怛然感霜露。原萋日以敛，林华不守故。严霜净游气，翔鹄在天路。鴳雀跃蓬蒿，啄食不满嗉。而予竟何言，饭牛发今素。田居亦安娱，患者寡朋仇。农谈或时歇，仰视苍云流。青衿者谁子，道言即我谋。开尊面圃场，剥棘充盘羞。物小意固勤，觞既情仍留。皛皛远天色，秋旸下林丘。
田园杂诗五首·其一
作者：李梦阳
朝代：明

朝阳暧秋木，凝露未即晞。翩翩啄榴鸴，自惊集复飞。众穑既登载，我事亦渐稀。晨兴坐东牖，兀然对红薇。噭噭一白鹤，北逝将畴依。忍兹稻粱辰，而汝甘长饥。
田园杂诗五首·其三
作者：李梦阳
朝代：明

野清云气满，场功亦云毕。收穫虽有殊，大小各盈室。感兹狼戾年，追念忧苦日。纷然嗿其馌，妻子孰遑佚。岁工借寒热，人事坐劳逸。萧萧原野霜，何草不垂实。
田园杂诗五首·其二
作者：李梦阳
朝代：明

大车行棘棘，小车响额仄。随分各有营，急者稼与穑。旦出在田野，日入未遑息。长阴下西夕，萧飒起寒色。云霞变彩气，照我桑麻国。立看劳者归，露濡径不湿。
田园杂诗五首·其五
作者：李梦阳
朝代：明

田居亦安娱，患者寡朋仇。农谈或时歇，仰视苍云流。青衿者谁子，道言即我谋。开尊面圃场，剥棘充盘羞。物小意固勤，觞既情仍留。皛皛远天色，秋旸下林丘。
田园杂诗五首·其四
作者：李梦阳
朝代：明

壮时掉尘鞅，老乃即农务。值兹田事终，怛然感霜露。原萋日以敛，林华不守故。严霜净游气，翔鹄在天路。鴳雀跃蓬蒿，啄食不满嗉。而予竟何言，饭牛发今素。
田园诗五首
作者：李梦阳
朝代：明

暑日郊出频，野意差自适。鸦雀閒繁阴，榴葵乃炎赤。初日暑力薄，单车历城曲。隍飙卷蜻蜓，荇带舒复促。掘堑不数尺，及泉水忽涌。谁为办佳藕，我今畜鱼种。淤泥获拳卯，蛇龙谁即分。夜看置顿处，似有五色云。园荒蒿藋长，手锄薙其秽。那解蓊蔚区，中有吐芳蕙。
田园诗五首·其一
作者：李梦阳
朝代：明

暑日郊出频，野意差自适。鸦雀閒繁阴，榴葵乃炎赤。
田园诗五首·其三
作者：李梦阳
朝代：明

掘堑不数尺，及泉水忽涌。谁为办佳藕，我今畜鱼种。
田园诗五首·其二
作者：李梦阳
朝代：明

初日暑力薄，单车历城曲。隍飙卷蜻蜓，荇带舒复促。
田园诗五首·其五
作者：李梦阳
朝代：明

园荒蒿藋长，手锄薙其秽。那解蓊蔚区，中有吐芳蕙。
田园诗五首·其四
作者：李梦阳
朝代：明

淤泥获拳卯，蛇龙谁即分。夜看置顿处，似有五色云。
田园雨芜客过三首
作者：李梦阳
朝代：明

车马人来地，田园雨后心。颓垣疏柳卧，漏屋野花侵。稼穑悲生事，琴樽伴苦吟。自无农圃学，不敢怨商霖。地下经年雨，田乾满目蒿。绕篱荒苦竹，小架剩蒲萄。阒寂人还至，壶觞兴并高。草途烟欲暝，犹遣贳村醪。废坞欢能胜，群游百任为。持竿探乳雀，掷石打黄鹂。落果呼儿拾，逢花折自随。黄昏休拟驾，郊月巳曾期。
田园雨芜客过三首·其一
作者：李梦阳
朝代：明

车马人来地，田园雨后心。颓垣疏柳卧，漏屋野花侵。稼穑悲生事，琴樽伴苦吟。自无农圃学，不敢怨商霖。
田园雨芜客过三首·其三
作者：李梦阳
朝代：明

废坞欢能胜，群游百任为。持竿探乳雀，掷石打黄鹂。落果呼儿拾，逢花折自随。黄昏休拟驾，郊月巳曾期。
田园雨芜客过三首·其二
作者：李梦阳
朝代：明

地下经年雨，田乾满目蒿。绕篱荒苦竹，小架剩蒲萄。阒寂人还至，壶觞兴并高。草途烟欲暝，犹遣贳村醪。
田居喜雨
作者：李梦阳
朝代：明

有田忧水复忧乾，一雨农心得暂宽。从此荷锄添野事，向来垂钓省风湍。台杯泽草俱回态，急响微沾并作寒。薄暮断虹收霹雳，旷原西日倚筇看。
田居嘲答李沔阳
作者：李梦阳
朝代：明

郊园自枉君侯车，日日触热寻吾庐。柳长风多秪欲睡，瓜成雨来仍用锄。远田阴阴立黄鹄，新波双双跳白鱼。即令石水泥五斗，岂无五马愁骑驴。
田居左生楷二李见过二首·其二
作者：李梦阳
朝代：明

去官今七暑，渐与农务亲。随宜谙土性，言话群野人。时或溯微风，行歌响空榛。先民邈何攀，慨焉伤我辰。慨伤遹谁知，所有二三宾。文论日往来，炯炯高义伸。炎雨回众姿，凉飙起修畛。兀然林木下，日入忘归轮。玄蝉夕益聒，去鸟一何频。野行畏多露，无使侵衣巾。
田生闻余浩然访于东郭花下酒集二首
作者：李梦阳
朝代：明

花林吾自酌，见觅尔情亲。转觉花饶笑，番惊蝶趁人。百年秦地客，万里宋宫春。酒罢烟城暮，无言对怆神。令兄真国土，吾子更超然。同住孤城里，相邀东郭前。攀桃映落日，折柳向春天。更有梁台约，风尘入暮烟。
田生闻余浩然访于东郭花下酒集二首·其一
作者：李梦阳
朝代：明

花林吾自酌，见觅尔情亲。转觉花饶笑，番惊蝶趁人。百年秦地客，万里宋宫春。酒罢烟城暮，无言对怆神。
田生闻余浩然访于东郭花下酒集二首·其二
作者：李梦阳
朝代：明

令兄真国土，吾子更超然。同住孤城里，相邀东郭前。攀桃映落日，折柳向春天。更有梁台约，风尘入暮烟。
甲申中秋寄阳明子
作者：李梦阳
朝代：明

风林秋色静，独坐上清月。眷兹千里共，眇焉望吴越。窈窕阳明洞，律兀芙蓉阙。可望不可即，江涛滚山雪。
甲申元日试笔柬友
作者：李梦阳
朝代：明

人生五十惊衰丑，五十从今又数三。老漫更何防市虎，少狂曾亦滥朝骖。鹓鸾旧侣俱鸣佩，鹿豕深山自结庵。短发不须忧重白，吾居元傍菊花潭。
申屠嘉
作者：李梦阳
朝代：明

邓通小臣敢皇侮，错也何人毁庙堵。臣欲戮通帝弗许，请收错诛帝罔与。含血自歼报皇祖。
申州赠何子
作者：李梦阳
朝代：明

翩翩双黄鹄，凌风各将去。哀鸣岐路侧，一步一回顾。何异同心子，失散在中路。别君倏五载，我发忽巳素。今逢不须臾，趋驾一何遽。临分但踟蹰，道语不及故。山川何悠悠，白日奄欲暮。努力爱玉体，慰我长思慕。
画竹行
作者：李梦阳
朝代：明

鄢陵王孙称竹溪，手自栽竹堂东西。巳诧白昼雷雨入，遽使六月秋云低。王孙拈笔传竹神，不得乃忆能传人。黄筌异世与可灭，本朝颇数东吴真。一幅千金掷不惜，有时客来挂之壁。壁上阶前翠相射，风行琳琅戛摩仄，四座慄慄生寒色。陂陀沙屿意势远，洞庭木落潇湘晚。白云悠悠去不返，丛篁寂寞双妃怨。于乎画形难画心，黄陵鹧鸪啼至今。月不常盈日中昃，人生何必长悲吟。堂有佳宾膝有琴，美酒一酌还一斟。竹溪子，斟竹叶，歌竹枝，醉据玉案吹参差。左杯酹竹右画师，李乎孔乎吾则谁。更须名手画六逸，并画王孙逸为七。
画马行
作者：李梦阳
朝代：明

呜呼骅骝不可见，世人任耳不任目。玉勒金羁满地行，可道中无千里足。君收此马画者谁，凝豪苦意求其骨。尺缣飒爽毛鬣动，凌风似欲真驰突。曹霸画马无此精，拂拭惨澹神气生。细观决非近代物，印押剥落无姓名，四海只今多战争。安得此马一敌万，络头骑出千人惊，擒戎破虏任横行。
画鱼歌
作者：李梦阳
朝代：明

吕公手持画鱼障，清晨挂我北堂上。岛屿晴开云荡荡，众鱼出没随风浪，四壁萧萧起寒涨。嗟此数尺障，天机妙入神。信手扫绢素，惨澹开金鳞。濠梁断裂东津远，任公掣钓沧溟晚。此时天黑众鱼出，鼋鼍徙穴蛟龙返。或言乘湖万鱼集，细小亦趁云雷入。只尺波涛有得失，屈强泥沙恐难立。细观又似洪河风，昆崙既道龙门通。霹雳殷殷行地中，鲤眼下射盘涡红。非独一身生羽翼，亦有数子随飞龙。山根小鱼更无数，鳣鲔昂藏喷烟雾。美人修竿淇水阔，渔子孤舟洞庭暮。我生好奇古，览画心不动。吕公此障谁为之，令我一见神色竦。想当经营始，笔端万钧力。五湖齐倾四海立，空窗滚滚拔浪急。阳侯逆走天吴泣，不然千鱼万鱼何由集。我闻神怪物，变化不可料，点晴破垣古有兆。即恐风雷就壁起，饔人挥刀莫相笑。
画鹰歌赠鲍帅
作者：李梦阳
朝代：明

鸷鸟决眦如愁胡，猛将气每吞匈奴。自将黑鹰挂堂壁，百鸟窥之不敢呼。安得此鹰生即起，击鬼擒狐日千里。将军弯弓骑紫骝，一箭射天落旄头。
留别李田二秀才
作者：李梦阳
朝代：明

五年梁苑栖迟稳，千里南州忽此行。海内尚还忧盗贼，老夫何用拜簪缨。音书陆续冯谁寄，盏酒流连见我情。惆怅暮天云不尽，秋风相忆豫章城。
留月峰
作者：李梦阳
朝代：明

峰奇自成窍，似月非有心。月来尔何意，徘徊光与深。
病甚与亲友诀别遂为绝笔
作者：李梦阳
朝代：明

平生逸气横云海，一病侵冬历夏秋。小儿美人□□此，君子知命今何忧。亲从江国迎医返，满拟家园□雪游。载酒为君何日起，东原松竹翠修修。
病间闻何舍人梦故山有感
作者：李梦阳
朝代：明

我逢新岁兼新病，君梦故园登故山。木杪啼猿行问讯，枕边流水莫潺湲。罙春古甫同谁往，绝壁孤云只自攀。怅恨无家傍林谷，定应何处小乡关。
痔不可车旬日乃造于东园春葩向残夏英欲起慨焉动于老怀再赋绝句十首
作者：李梦阳
朝代：明

鲍归昨誇百结胜，惜我病阻孤春妍。岂谓今开两荆树，分枝的的照红烟。桃杏叶尖荷叶圆，杨花乱扑如白绵。若言春事浑无曲，榆荚缘何亦贯钱。昨当春色散年芳，竞媚争妍各擅场。一出牡丹诸便歇，固知渠是百花王。槛西新笋不太甚，一夜迸阶横我檐。汝虽天生刚直物，岂容出地头头尖。吾园种种无樛木，两葛萦纡底自芳。客到更无愁醉酒，醉时但卧此花傍。情閒有时被物恼，即无恚怒亦生嗔。频来语燕如疑主，独立鸣鸠不怕人。为园偏种閒花草，我欲移松无处栽。深山瑟瑟谁知汝，可惜凌云耸壑材。亦知盆沼非源水，试放鱼苗喜即成。敢说寸鳞无变化，煦花吹絮巳横行。花时酒客围花坐，今日红稀客不看。即使盛衰遵物理，何须反覆似波澜。万竿美竹修修翠，爱此朝朝坐竹中。困酒实应惭阮老，挥弦聊窃此嵇公。
痔不可车旬日乃造于东园春葩向残夏英欲起慨焉动于老怀再赋绝句十首·其一
作者：李梦阳
朝代：明

鲍归昨誇百结胜，惜我病阻孤春妍。岂谓今开两荆树，分枝的的照红烟。
痔不可车旬日乃造于东园春葩向残夏英欲起慨焉动于老怀再赋绝句十首·其七
作者：李梦阳
朝代：明

为园偏种閒花草，我欲移松无处栽。深山瑟瑟谁知汝，可惜凌云耸壑材。
痔不可车旬日乃造于东园春葩向残夏英欲起慨焉动于老怀再赋绝句十首·其三
作者：李梦阳
朝代：明

昨当春色散年芳，竞媚争妍各擅场。一出牡丹诸便歇，固知渠是百花王。
痔不可车旬日乃造于东园春葩向残夏英欲起慨焉动于老怀再赋绝句十首·其九
作者：李梦阳
朝代：明

花时酒客围花坐，今日红稀客不看。即使盛衰遵物理，何须反覆似波澜。
痔不可车旬日乃造于东园春葩向残夏英欲起慨焉动于老怀再赋绝句十首·其二
作者：李梦阳
朝代：明

桃杏叶尖荷叶圆，杨花乱扑如白绵。若言春事浑无曲，榆荚缘何亦贯钱。
痔不可车旬日乃造于东园春葩向残夏英欲起慨焉动于老怀再赋绝句十首·其五
作者：李梦阳
朝代：明

吾园种种无樛木，两葛萦纡底自芳。客到更无愁醉酒，醉时但卧此花傍。
痔不可车旬日乃造于东园春葩向残夏英欲起慨焉动于老怀再赋绝句十首·其八
作者：李梦阳
朝代：明

亦知盆沼非源水，试放鱼苗喜即成。敢说寸鳞无变化，煦花吹絮巳横行。
痔不可车旬日乃造于东园春葩向残夏英欲起慨焉动于老怀再赋绝句十首·其六
作者：李梦阳
朝代：明

情閒有时被物恼，即无恚怒亦生嗔。频来语燕如疑主，独立鸣鸠不怕人。
痔不可车旬日乃造于东园春葩向残夏英欲起慨焉动于老怀再赋绝句十首·其十
作者：李梦阳
朝代：明

万竿美竹修修翠，爱此朝朝坐竹中。困酒实应惭阮老，挥弦聊窃此嵇公。
痔不可车旬日乃造于东园春葩向残夏英欲起慨焉动于老怀再赋绝句十首·其四
作者：李梦阳
朝代：明

槛西新笋不太甚，一夜迸阶横我檐。汝虽天生刚直物，岂容出地头头尖。
癸未中秋不月
作者：李梦阳
朝代：明

碧桂行青凤，婵娟集玉楼。世人宁解睹，天意漫阴秋。云逼初光布，星随满夜收。开晴即是月，但遣一尊留。
癸未除夕
作者：李梦阳
朝代：明

连冰累雪欺年暮，除岁严风放夜晴。挂十拖星犹冻色，橦钟击鼓已春声。喧城车马朝元客，战野旌旗禦寇兵。人事物华应遂转，烛堂深坐独含情。
癸酉生日
作者：李梦阳
朝代：明

庐山腊日地冻裂，白猿鹿麂啼深雪。卧病松林北岸湖，黄蒿古阪行人绝。巳今行年四十二，我辰安在百忧结。小孙呼爷戏床侧，纵恼忍能即嗔说。
登东城楼晚下楼作赠同游数子二首
作者：李梦阳
朝代：明

登高散凉目，隤然日云暮。逃暑良巳恹，恋景复延顾。广野起暝色，层闉合昏雾。眷言楼中客，共此城上步。蚊虫扑面游，蝙蝠时自度。二仪但莽莽，一气黯回互。昼夜本定理，明晦非难悟。日入各言息，钟鸣复驰骛。崷崒宋帝阁，突兀信陵墓。往似宿沙禽，来如缀花露。徙倚千仞梯，长谣发悲愫。盛阳丽楼台，烂如锦绣错。日入暝烟起，俯视但冥漠。即此悟人理，天道固可度。动静启晦明，代谢有今昨。凉飙逐夕兴，回声满虚阁。四顾水明灭，宿鸟喧相索。哑哑啼城乌，噭噭上云鹤。忉怛感晨暮，徙倚罢觞酌。北斗忽复低，西月隐长薄。闪烁海光动，翕沓氛雾廓。无恃黑头在，早定沧洲约。
登东城楼晚下楼作赠同游数子二首·其一
作者：李梦阳
朝代：明

登高散凉目，隤然日云暮。逃暑良巳恹，恋景复延顾。广野起暝色，层闉合昏雾。眷言楼中客，共此城上步。蚊虫扑面游，蝙蝠时自度。二仪但莽莽，一气黯回互。昼夜本定理，明晦非难悟。日入各言息，钟鸣复驰骛。崷崒宋帝阁，突兀信陵墓。往似宿沙禽，来如缀花露。徙倚千仞梯，长谣发悲愫。
登东城楼晚下楼作赠同游数子二首·其二
作者：李梦阳
朝代：明

盛阳丽楼台，烂如锦绣错。日入暝烟起，俯视但冥漠。即此悟人理，天道固可度。动静启晦明，代谢有今昨。凉飙逐夕兴，回声满虚阁。四顾水明灭，宿鸟喧相索。哑哑啼城乌，噭噭上云鹤。忉怛感晨暮，徙倚罢觞酌。北斗忽复低，西月隐长薄。闪烁海光动，翕沓氛雾廓。无恃黑头在，早定沧洲约。
登临二首
作者：李梦阳
朝代：明

屏迹良吾性，逢辰每壮心。花含向日雾，柳变隔年阴。行坐自芳草，依栖还旧林。高楼出迥绝，无日不登临。春燕不巢屋，国祥徵至今。孤城四战地，斜日雨河阴。岸坼陈桥断，花开宋苑深。河船不入渭，那慰望乡心。
登临二首·其一
作者：李梦阳
朝代：明

屏迹良吾性，逢辰每壮心。花含向日雾，柳变隔年阴。行坐自芳草，依栖还旧林。高楼出迥绝，无日不登临。
登临二首·其二
作者：李梦阳
朝代：明

春燕不巢屋，国祥徵至今。孤城四战地，斜日雨河阴。岸坼陈桥断，花开宋苑深。河船不入渭，那慰望乡心。
登台
作者：李梦阳
朝代：明

梁孝台前白杏花，眼看风落散晴沙。黄鹂恰恰谁为侣，紫燕飞飞自作家。
登啸台三首
作者：李梦阳
朝代：明

阳翟看山二月回，蓬池登啸九天开。晚立长风摇海色，东西日月照孤台。万古春城碧草还，苍台只在白云间。竹林北望风烟动，寂寞苏门更见山。白日红云拂地流，醉乡吾亦步兵游。登台左盻黄河转，绿水洪波不尽愁。
登啸台三首·其一
作者：李梦阳
朝代：明

阳翟看山二月回，蓬池登啸九天开。晚立长风摇海色，东西日月照孤台。
登啸台三首·其三
作者：李梦阳
朝代：明

白日红云拂地流，醉乡吾亦步兵游。登台左盻黄河转，绿水洪波不尽愁。
登啸台三首·其二
作者：李梦阳
朝代：明

万古春城碧草还，苍台只在白云间。竹林北望风烟动，寂寞苏门更见山。
登大梁故城
作者：李梦阳
朝代：明

登高与处卑，由来虑多端。登高尚寡悰，处卑焉能欢。以兹历荆榛，褰衣蹑巑岏。土豪带阴风，楼橹危急湍。岩岸苦崩奔，椴苇何漫漫。周望鲜故物，俯察多忧叹。潜鱼葺其鳞，惊鸟无停翰。云浮诚不任，渊沉谅何难。终附岩穴栖，斯地非我安。
登天池寺歌
作者：李梦阳
朝代：明

庐山绝顶天池寺，铁瓦为堂白石柱。传言周颠劳圣祖，天眼尊者同颠住。崄绝下阚无底壑，屈曲穿缘惟一路。顷属秋晴强攀陟，俯之四海生云雾。岷峨累垂西向我，杳杳长江但东注。君不见寺东崖石镌竹林，穹碑御制山之岑。周颠胡不留至今，周颠胡不留至今，虎啼日暮愁人心。
登盘山顶顾望三湖
作者：李梦阳
朝代：明

为访三湖寺，春山独自来。千盘不到顶，万壑划争回。石罅鸣鸡犬，林风过虎豺。俯观侯赵树，西望白云台。峰日明寒雪，溪泉激暗雷。若非武陵口，那得有桃开。
登金山
作者：李梦阳
朝代：明
体裁：五言律诗

狂澜日东倒，此屿忽中流。蜃学楼台结，龙专澒洞游。光涵天上下，影变地沉浮。解识超三界，何须问十洲。
登钟楼答田秀才
作者：李梦阳
朝代：明

老足秋能健，朋游崄益豪。眼当孤阁放，身巳百层高。霜壁摇朱杞，风檐落白蒿。生平望东海，一钓有连鳌。
登高以雨留山寺
作者：李梦阳
朝代：明

钟鼓高城夜到山，醉留真爱石堂閒。傍龛灯伴吟猿宿，度涧风吹急雨还。来笑菊花供老鬓，卧愁云雾满人寰。朝晴更拟诸峰赏，万仞丹梯合共攀。
白塔寺
作者：李梦阳
朝代：明

遥访青莲宇，相将白塔原。春风亦自动，争柰碧莎繁。
白毛行甲申元日作
作者：李梦阳
朝代：明

元日地动生白毛，发春当暖风萧骚。天时尚然有错迕，老夫何怪儿童曹。君不见猛虎失势，人寝其皮，惜也岂复能咆哮。我歌白毛，比之董逃。
白沙驿
作者：李梦阳
朝代：明

沙古幽幽白，江新泯泯清。水衔村作国，山绕驿为城。万里将南徼，孤槎且暮征。壮心与落日，的的向波明。
白河篇送李南阳
作者：李梦阳
朝代：明

白河日赤沙吐云，人喧吏閧迎神君。三月万花拥车入，满城竹马儿童出。君昔坐郡襄汉东，气势三楚生雄风。擿奸无论汉张敞，秉义直到唐梁公。霜飙偶折奋翅鹗，日月竟照凌云松。铁干久拟作隆栋，剑翮即暑追飞龙。空同老儒不君识，倾盖逢之喜动色。论文开口夜尝旦，愤事扼腕昼遽黑。南阳虽迩路终隔，音书易通见难得。我欲扳君数日住，南民望之馁待食。君心透彻皓如玉，壶之清冰君材磊。落岿如万仞之立壁，高议足以排山岳，伟文足以华人国。只恐兹邦难久留，汉庭来徵郭细侯。
白洋城
作者：李梦阳
朝代：明

京西太行崦，孤垒白洋间。巳巳曾通贼，居庸并立关。水合桑乾去，峰连塞上山。圣君敷远德，秋日战旗闲。
白纻曲
作者：李梦阳
朝代：明

吴中女儿白纻衣，薄暮横塘荡桨归。荷花港里无人见，惊起颅鹚队队飞。
白纻词三首
作者：李梦阳
朝代：明

镫繁月明夜何长，华袿凤髻曳鸣珰。袅云流影归洞房，引商刻徵断人肠。金鞭骝马立徬徨，解衣酣酒歌未央，夜阑鸡鸣不下堂。天河为桥一水长，双星怨夜遥相望。玉帘金茀衢路旁，尘暗镫残芬秀扬。转眸明月低西方，堕靥流钿飘碎光，马停车驻空断肠。五更月微含素波，飞雾英英没绛河。桂宫兰室栖玉娥，外极金鳌万象罗。万人齐和一人歌，生丁福运民太和，竟日为欢岂足多。
白纻词三首·其一
作者：李梦阳
朝代：明

镫繁月明夜何长，华袿凤髻曳鸣珰。袅云流影归洞房，引商刻徵断人肠。金鞭骝马立徬徨，解衣酣酒歌未央，夜阑鸡鸣不下堂。
白纻词三首·其三
作者：李梦阳
朝代：明

五更月微含素波，飞雾英英没绛河。桂宫兰室栖玉娥，外极金鳌万象罗。万人齐和一人歌，生丁福运民太和，竟日为欢岂足多。
白纻词三首·其二
作者：李梦阳
朝代：明

天河为桥一水长，双星怨夜遥相望。玉帘金茀衢路旁，尘暗镫残芬秀扬。转眸明月低西方，堕靥流钿飘碎光，马停车驻空断肠。
白铜鞮
作者：李梦阳
朝代：明

谁家池，高阳池。日暮归，倒接䍦。醉如泥，汝为谁。拍手歌，襄阳儿。
白雁
作者：李梦阳
朝代：明

八月白雁至，中宵闻尔哀。亦知先伴起，无为报霜来。月静飞难见，云深去不回。故园消息断，愁病转相催。
白雾树累累作花
作者：李梦阳
朝代：明

不作江南客，空登河上台。梦中到孤山，笛里落寒梅。今朝走白雾，万枝参差开。紫宫散花女，骑龙下瑶陔。恍惚弄珠人，玉尘生罗袜。葳蕤复飒沓，光采半明灭。朝阳勿遽晞，留之慰超忽。
白马篇
作者：李梦阳
朝代：明

白马紫金羁，杨鞭过市驰。万人皆辟易，言是卖珠儿。生长本倡门，结交蒙主恩。寝食玉榻侧，独聆瀀渥言。取金大长秋，徵歌李延年。家住十重楼，珠帘白玉钩。绮绣裁襦裳，妖艳无匹俦。片言即赐第，意气凌丑侯。
白鹿洞
作者：李梦阳
朝代：明

白鹿昔成群，鹿去谁复来。樵子暮行下，洞中云自开。
白鹿洞别诸生
作者：李梦阳
朝代：明

东南自有匡庐山，遂与天地增篱卫。山根插入彭蠡湖，峥嵘背杀三江势。地因人胜古有语，於乎万物随兴废。学馆林宫客不栖，千岩万壑堪流涕。文采昔贤今尚存，讲堂寂寞对松门。松门桂华秋月圆，拄杖高寻万古源。梅岭古色照石镜，扶桑丹霞迎我轩。绝顶坐歌霜月静，石潭洗足芝草繁。更有冠者五六人，峭崖穷嶂同攀搴。草行有时闻过虎，旦暮时复啼清猿。我今胡为公务牵，蟋蟀在户难久延。出山车马走相送，落日遂上鄱阳船。生徒绻恋集涯浒，孤帆月照仍留连。情深过厚亦其礼，谫薄窃劳诸贤。明朝伐鼓凌浩荡，五峰双剑生秋烟。
白鹿洞别诸生
作者：李梦阳
朝代：明

东南自有匡庐山，遂与天地增藩卫。山根插入彭蠡湖，峥嵘背杀三江势。地因人胜古有语，于乎万物随兴废。学馆林宫客不栖，千岩万壑堪流涕。文采昔贤今尚存，讲堂寂寞对松门。松门桂华秋月圆，拄杖高寻万古源。梅岭古色照石镜，扶桑丹霞迎我轩。绝顶坐歌霜月净，石潭洗足芝草繁。更有冠者五六人，峭崖穷嶂同攀搴。草行有时闻过虎，旦暮时复啼清猿。我今胡为公务牵，蟋蟀在户难久延。出山车马走相送，落日遂上鄱阳船。生徒绻恋集涯浒，孤帆月照仍留连。情深过厚亦其礼，谫薄窃愧劳诸贤。明朝伐鼓凌浩荡，五峰双剑生秋烟。
白鹿洞遍览名迹
作者：李梦阳
朝代：明

情高忽凌厉，步健轻巉缅。葛弱亦须扪，崖滑每独践。涉清爱重屡，探阻遗惊眩。始兹陟五峰，遂憩松不巘。岩桂纷始华，石耳翠可卷。追想白鹿迹，伊人竟何遣。触端绪自萦，薜荔况在眼。慨叹意莫置，顾望日已晚。夕湖浴岑峭，流光灭兰坂。命酒写幽独，鸣琴且游衍。
白鼻骝
作者：李梦阳
朝代：明

羽箭银鞍白鼻騧，春日徐行踏落花。扬鞭突入章台去，背指垂杨问酒家。
皇陵歌
作者：李梦阳
朝代：明

皇陵叠翠倚丹霄，绛节飞光夜夜朝。千古长风吹海月，万山松柏照空寥。
益王颂
作者：李梦阳
朝代：明

宪宗王十子，益府实称贤。体统朝廷半，敦崇德业全。书堂斜昼日，琴殿净秋烟。问寝还英嗣，时研世子篇。
盐井行
作者：李梦阳
朝代：明

山头井乾生棘蒿，山下井塌不可熬。官司白牌促上庾，富家典牛贫典女，谁其使之华阳贾。华阳贾子多少年，拥金调妓高楼边。夜驰白马迎场吏，晓贯青丝还酒钱。君不见场吏乘酣气如虎，盐丁一语遭箠楚。
盗贼
作者：李梦阳
朝代：明

敕书新调蜀襄兵，汉北关南寇未轻。密迩千斤竹查岭，不闻满四石头城。秦州即易通王贡，栈道终难拔汉旌。安得较如曹相国，务农休甲贺升平。
盘山道中作
作者：李梦阳
朝代：明

涧道晴云雪草春，石门丹壁斗嶙峋。闻雷不羡蛟龙起，避地番将虎豹邻。少室山人虚索价，壶关三老实藏珍。烟花白日经行处，鸿雁冥冥叹此身。
直如弦
作者：李梦阳
朝代：明

直如弦，死道边。相逢且勿諠，敬听古人言。子虽抱良璧，暗投谁为惜。掇蜂尚见疑，何况不相知。种桑为得衣，种谷为得饱。结交不得心，不如绝交早。
相和歌
作者：李梦阳
朝代：明
体裁：五言绝句

美人罗带长，风吹不到地。低头采玉簪，头上玉簪坠。
相逢行赠刘按察元瑞
作者：李梦阳
朝代：明

一别六年不相见，风尘歘觏刘郎面。西关官亭车马都，使君骢马朱雀符。有虔秉钺映交衢，把臂道故情郁纡。仰视高天白日徂，忆昔同殿含香趋，万事反覆难具铺。秋风飒飒响枯树，蛟龙立斗黄河怒。舟子无忧旬浃阻，大夫且试登高赋。城南柳径梁王苑，庙门书院松林晚。此时与子临高台，边侯绮席金尊开。芒砀微云气出没，但见悲风万里从东来。寒空孤雁叫且哀，鸨鸧鼓翅号其侪。飞沙激雾相徘徊，愿宾与主酩酊归。不见昔时杜甫与高李三子者，气压百代今尘埃。
相逢行赠袁永之
作者：李梦阳
朝代：明

清晨客叩门，投我一书札。开缄锦云烂，铿然玉相戛。问客何方来，新下黄金台。扬鞭指河洛，回旆陵高崖。选珍掇琪草，探美收与瑰。路逢赤松子，并举收氛埃。道同心乃冥，神投谊难垂。古人重良契，岂必声影偕。行行报嘉绩，贡此明堂材。
省中春暮
作者：李梦阳
朝代：明

禁漏烟花北，分曹御苑西。高林落日尽，幽院集鸦齐。岂贵浮生趣，常便静者栖。坐怜春事晚，庭草日萋萋。
看庐岳
作者：李梦阳
朝代：明

春时看岳落星洲，夏来看岳复江州。独行稔负烟霞伴，久住非贪麋鹿游。石室丹书吾异世，锦屏双剑晚遮楼。登寻拟纵凉天目，一叶飘飘江汉流。
看牡丹晚移席草堂再赠许君
作者：李梦阳
朝代：明

晚坐移花酒并移，几镫窗月转春姿。情真解缆争侵夜，意不怜香岂尽卮。汹汹野风諠树恼，冥冥波浪去途疑。亦知仙种贪行豸，醉听邻鸡是别期。
睹小儿吟诗戏作绝句
作者：李梦阳
朝代：明

关中韦杜世称豪，王谢江东底更高。兰苕翡翠空啾唧，肃肃云鸿万里毛。
石假山
作者：李梦阳
朝代：明

磊奇成我山，云气遽袅袅。勺水即溟渤，拳石是蓬岛。
石几再赋
作者：李梦阳
朝代：明

确然片石我之几，置之堂边楼在东。葱芊海棠上重绿，绚烂盆榴旁小红。性含烟霞不减色，光敌玉金常吐虹。老夫有时醉凭汝，扣之高歌天暮风。
石城乐
作者：李梦阳
朝代：明

盈盈窈窕女，当门是谁家。十三学画眉，十五檀琵琶。邑中有卢家，此女名莫愁。向前问此女，女闻双泪流。二十嫁夫郎，重门阿阁房。临窗种桐树，五年妾身长。自渠下杨州，置妾守空楼。悔不快剪刀，断水不东流。
石头口竹饮
作者：李梦阳
朝代：明

白日竹林中，隤然脱巾醉。风吹乱叶响，醒看江日坠。
石将军战场歌
作者：李梦阳
朝代：明

清风店南逢父老，告我己巳年间事。
店北犹存古战场，遗镞尚带勤王字。
忆昔蒙尘实惨怛，反覆势如风雨至。
紫荆关头昼吹角，杀气军声满幽朔。
胡儿饮马彰义门，烽火夜照燕山云。
内有于尚书，外有石将军。
石家官军若雷电，天清野旷来酣战。
朝廷既失紫荆关，吾民岂保清风店。
牵爷负子无处逃，哭声震天风怒号。
儿女床头伏鼓角，野人屋上看旌旄。
将军此时挺戈出，杀敌不异草与蒿。
追北归来血洗刀，白日不动苍天高。
万里烟尘一剑扫，父子英雄古来少。
单于痛哭倒马关，羯奴半死飞狐道。
处处欢声噪鼓旗，家家牛酒犒王师。
休夸汉室嫖姚将，岂说唐家郭子仪。
沉吟此事六十春，此地经过泪满巾。
黄云落日古骨白，沙砾惨淡愁行人。
行人来折战场柳，下马坐望居庸口。
却忆千官迎驾初，千乘万骑下皇都；
乾坤得见中兴主，日月重开载造图。
枭雄不数云台士，杨石齐名天下无！
呜呼杨石今已无，安得再生此辈西备胡。
石将军战场歌
作者：李梦阳
朝代：明

清风店南逢父老，告我己巳年间事。店北犹存古战场，遗镞尚带勤王字。忆昔蒙尘实惨怛，反覆势如风雨至。紫荆关头昼吹角，杀气军声满幽朔。胡儿饮马彰义门，烽火夜照燕山云。内有于尚书，外有石将军，石家官军若雷电，天清野旷来酣战。朝廷既失紫荆关，吾民岂保清风店。牵爷负子无处逃，哭声震天风怒号。儿女床头伏鼓角，野人屋上看旌旄。将军此时挺戈出，杀胡不异草与蒿。追北归来血洗刀，白日不动苍天高。万里烟尘一剑扫，父子英雄古来少。天生李晟为社稷，周之方叔今元老。单于痛哭倒马关，羯奴半死飞狐道。处处欢声噪鼓旗，家家牛酒犒王师。休誇汉室嫖姚将，岂说唐朝郭子仪。沉吟此事六十春，此地经过泪满巾。黄云落日古骨白，沙砾惨淡愁行人。行人来折战场柳，下马坐望居庸口。却忆千官迎驾初，千乘万骑下皇都。乾坤得见中兴主，日月重开再造图。枭雄不数云台士，杨石齐名天下无。呜呼杨石今巳无，安得再生此辈西备胡。
石将军战场歌
作者：李梦阳
朝代：明

清风店南逢父老，告我己巳年间事；店北犹存古战场，遗镞尚带勤王字。忆昔蒙尘实惨怛，反覆势如风雨至；紫荆关头昼吹角，杀气军声满幽朔。胡儿饮马彰义门，烽火夜照燕山云；内有于尚书，外有石将军。石家官军若雷电，天清野旷来酣战；朝廷既失紫荆关，吾民岂保清风店。牵爷负子无处逃，哭声震天风怒号；儿女牀头伏鼓角，野人屋上看旌旄。将军此时挺戈出，杀敌不异草与蒿；追北归来血洗刀，白日不动苍天高。万里烟尘一剑扫，父子英雄古来少；单于痛哭倒马关，羯奴半死飞狐道。处处惧声噪鼓旗，家家牛酒犒王师；应迫汉室嫖姚将，还忆唐家郭子仪。沈吟此事六十春，此地经过泪满巾；黄云落日古骨白，沙砾惨淡愁行人。行人来折战场柳，下马坐望居庸口。却忆千官迎驾初，千乘万骑下皇都；乾坤得见中兴主，杀伐重闻载造图。姓名应勒云台上，如此战功天下无！呜呼战功今已无，安得再生此辈西备胡。
石峰子歌
作者：李梦阳
朝代：明

石峰子，昔住石峰山，茅堂岩壑谽谺间。松孤桂丛白日静，坐玩硊礧聆潺湲。石峰子，骖鸾觐帝今几秋，狖猿哀啸鸿鹄愁。顷为四岳振南州，珠崖琼海毒厉收。丹穴有凤鸣啾啾，愿子早致仪西周，经过旧山莫淹留。君不见旧山头，葛藟蔽翳寒泉流。
砂锅盆
作者：李梦阳
朝代：明

砂锅注清泠，洗面还洗心。其器苟不洁，徒称玉与金。
砖枕
作者：李梦阳
朝代：明

卢生枕窍中，哀乐竟何用。我枕城砖卧，无窍亦无梦。
祀白鹿先生迎送神辞三首 其三 送神
作者：李梦阳
朝代：明

迹不偕兮心相疑，欢虽谐兮愁易离。君荷衣兮蕙带，逍遥山中兮桂为盖。天门兮既辟，腾而上兮云之际。石有涧兮山有峰，心相慕兮交不逢。税吾车兮絷马，愿褰衣兮从子。
祀白鹿先生迎送神辞三首 其二 降神
作者：李梦阳
朝代：明

绿萝兮紫萸，桂生兮罗户。风飒飒兮若有望，神驱雨兮泉浪浪。跞我阶兮坐我几，以彭郎兮挟匡父。兰殽兮椒醑，日中兮万舞。美孰怒兮飘忽逝，云离离兮怨余。
祀白鹿先生迎送神辞三首·迎神
作者：李梦阳
朝代：明

吹玉箫兮眺帆，浦横蔽江兮美无舸。謇踯躅兮旋望，宛窈宨兮山之左。陟山左兮降右，忽而来兮倏而去。跨白鹿兮导两螭，色含笑兮心莫知。既登兮山椒，复南陟兮石濑。日冥冥兮欲暮，风飘飘兮吹蕙带。绿萝兮紫萸，桂生兮罗户。风飒飒兮若有望，神驱雨兮泉浪浪。跞我阶兮坐我几，以彭郎兮挟匡父。兰殽兮椒醑，日中兮万舞。美孰怒兮飘忽逝，云离离兮怨余。迹不偕兮心相疑，欢虽谐兮愁易离。君荷衣兮蕙带，逍遥山中兮桂为盖。天门兮既辟，腾而上兮云之际。石有涧兮山有峰，心相慕兮交不逢。税吾车兮絷马，愿褰衣兮从子。
神京乐四首
作者：李梦阳
朝代：明

蓟谷襟东海，居庸锁北门。王者本无外，天险壮乾坤。天回金气合，星顺玉衡平。云生翡翠殿，日丽凤凰城。钟鸣长乐馆，乐奏未央宫。寿域皇图迥，钩陈紫极通。卫霍干城旧，伊夔鼎鼐新。万年天子寿，四海一家春。
神京乐四首·其一
作者：李梦阳
朝代：明

蓟谷襟东海，居庸锁北门。王者本无外，天险壮乾坤。
神京乐四首·其三
作者：李梦阳
朝代：明

钟鸣长乐馆，乐奏未央宫。寿域皇图迥，钩陈紫极通。
神京乐四首·其二
作者：李梦阳
朝代：明

天回金气合，星顺玉衡平。云生翡翠殿，日丽凤凰城。
神京乐四首·其四
作者：李梦阳
朝代：明

卫霍干城旧，伊夔鼎鼐新。万年天子寿，四海一家春。
禋社六章章八句
作者：李梦阳
朝代：明
体裁：四言诗

元年仲春，吉日维戊。天子肇修，于社式对。二后协于百辟，既袛既戒。其日丁巳，三星彗彗。（一章）百辟至止，萃于皋门。三星在隅，乃辟乃阍。有渰其云，有零其雨。赤舄跄跄，于坛之所。（二章）八佾剡剡，百燎盈庭。左金右石，镛鼓孔行。帝命元臣，曰戎朕代。式虔式穆，厥维朕载。（三章）元臣受命，爰肃其躬。月出则光，三星在中。磬管喤喤，有万斯舞。爰配二辟，牺尊维俎。（四章）于神来格，殷殷番番。龙旂载杨，雷霆啍啍。明明对越，肃肃奔走。神既醉饱，锡辟之祐。（五章）遹皇缵业，配天于京。三辰允祯，曰雨曰旸。皇降嘉实，来牟黍杜。敷文戢戈，克绍冢上。（六章）
离愤五首正德戊辰年五月作是时阉瑾知劾章出我手矫旨收诣诏狱
作者：李梦阳
朝代：明

采采河边兰，鲤鱼何盘盘。念我同胞人，诀绝摧心肝。事变在须臾，浮云逝无端。临发路踟躇，谁敢前为言。原鸰杭高声，我行何时还。十步九回头，泪下如流泉。练练晨明月，郁郁风中柳。苍茫遮我车，识是平生友。感君故意勤，赠我双琼玖。虎狼夹衡轭，狐狸草间走。东方渐发白，聊归勿为久。天威煽方处，君子毖其口。北风号外野，五月知天寒。海水昼夜翻，南山石烂烂。丈夫轻赴死，妇女多忧患。中言吐不易，拊膺但长叹。永夜步中庭，北斗何阑干。裂我红罗裙，为君备晨餐。车动不可留，伫立泪汍澜。愿为云中翼，阻绝伤肺肝。驱车重行行，前上西山陲。白日忽已冥，归鸟来何迟。飘风吹征衣，北逝方自兹。行路见我行，不行为嗟咨。苦称途路涩，君子莫何之。欲诉难竟陈，天命自有期。结发事君子，缔结固不解。青蝇玷白璧，馨香逐时改。恩阻爱不周，弃掷良在此。红尘何冥冥，白日沦西海。对面有诀绝，何况万馀里。得宠各自媚，谁为展情理。讹言方猬兴，君子慎其始。
离愤五首正德戊辰年五月作是时阉瑾知劾章出我手矫旨收诣诏狱·其一
作者：李梦阳
朝代：明

采采河边兰，鲤鱼何盘盘。念我同胞人，诀绝摧心肝。事变在须臾，浮云逝无端。临发路踟躇，谁敢前为言。原鸰杭高声，我行何时还。十步九回头，泪下如流泉。
离愤五首正德戊辰年五月作是时阉瑾知劾章出我手矫旨收诣诏狱·其三
作者：李梦阳
朝代：明

北风号外野，五月知天寒。海水昼夜翻，南山石烂烂。丈夫轻赴死，妇女多忧患。中言吐不易，拊膺但长叹。永夜步中庭，北斗何阑干。裂我红罗裙，为君备晨餐。车动不可留，伫立泪汍澜。愿为云中翼，阻绝伤肺肝。
离愤五首正德戊辰年五月作是时阉瑾知劾章出我手矫旨收诣诏狱·其二
作者：李梦阳
朝代：明

练练晨明月，郁郁风中柳。苍茫遮我车，识是平生友。感君故意勤，赠我双琼玖。虎狼夹衡轭，狐狸草间走。东方渐发白，聊归勿为久。天威煽方处，君子毖其口。
离愤五首正德戊辰年五月作是时阉瑾知劾章出我手矫旨收诣诏狱·其五
作者：李梦阳
朝代：明

结发事君子，缔结固不解。青蝇玷白璧，馨香逐时改。恩阻爱不周，弃掷良在此。红尘何冥冥，白日沦西海。对面有诀绝，何况万馀里。得宠各自媚，谁为展情理。讹言方猬兴，君子慎其始。
离愤五首正德戊辰年五月作是时阉瑾知劾章出我手矫旨收诣诏狱·其四
作者：李梦阳
朝代：明

驱车重行行，前上西山陲。白日忽已冥，归鸟来何迟。飘风吹征衣，北逝方自兹。行路见我行，不行为嗟咨。苦称途路涩，君子莫何之。欲诉难竟陈，天命自有期。
禽言六首
作者：李梦阳
朝代：明

泥滑滑，车马不得安，何不停车絷马待泥乾。行不得哥哥。东有木公西王婆，南面设曾北张罗。行不得哥哥。姑恶姑恶，小姑刺龊姑不乐。新妇早煮餔，低声奉小姑。提壶卢，壶卢提，盛酒背母私饷妻。妻可再得，母思罔极。瘦儿瘦儿，汝为上留田，汝为尹伯奇。独行哀叫心内饥，日逐绿树啄虫蚁，汝父汝兄宁得知。不如归去，南山豆熟，北山有黍。
禽言六首·其三
作者：李梦阳
朝代：明

姑恶姑恶，小姑刺龊姑不乐。新妇早煮餔，低声奉小姑。
禽言六首·其二
作者：李梦阳
朝代：明

行不得哥哥。东有木公西王婆，南面设曾北张罗。行不得哥哥。
禽言六首·其五
作者：李梦阳
朝代：明

瘦儿瘦儿，汝为上留田，汝为尹伯奇。独行哀叫心内饥，日逐绿树啄虫蚁，汝父汝兄宁得知。
禽言六首·其六
作者：李梦阳
朝代：明

不如归去，南山豆熟，北山有黍。
秋兴
作者：李梦阳
朝代：明
体裁：五言律诗

十载宋梁间，鸡鸣望四关。月来天似水，云起树为山。朝市今何处，流波去不还。高秋未归客，肠断浊泾湾。
秋夜叹二首
作者：李梦阳
朝代：明

君不见梁上蝠，飞走掠蝇虫。蝇虫四散不受掠，而我胡在缧绁中。岂即运命委霜雪，要知腐草生华风。沉吟彻夜不能寐，此时天风雨将至。但闻虫声啾啾复唧唧，鸿雁嗷嗷忘南北。臭虫多足蚊有翅，当我眠时忽而至。愤闷披衣坐叹息，竟夜搔爬无气力。寒霖萧萧响荆棘，君不见坎灯无烟四壁暗，野狐跳梁鬼啾唧。
秋夜叹二首·其一
作者：李梦阳
朝代：明

君不见梁上蝠，飞走掠蝇虫。蝇虫四散不受掠，而我胡在缧绁中。岂即运命委霜雪，要知腐草生华风。沉吟彻夜不能寐，此时天风雨将至。但闻虫声啾啾复唧唧，鸿雁嗷嗷忘南北。
秋夜叹二首·其二
作者：李梦阳
朝代：明

臭虫多足蚊有翅，当我眠时忽而至。愤闷披衣坐叹息，竟夜搔爬无气力。寒霖萧萧响荆棘，君不见坎灯无烟四壁暗，野狐跳梁鬼啾唧。
秋夜徐编修宅宴别醉歌
作者：李梦阳
朝代：明

徐郎三杯拂剑且莫舞，听我击节歌今古。曲畏调悲不易竟，天地荧荧月东吐。燕山八月风力怒，落叶交加映尊俎。怆时感事百忧集，死别生离同一苦。身逢累朝全盛日，弘治之间我亲睹。朝廷无事尚恭默，天下书计归台府。五陵鞍马速雷电，千官气势如风雨。却忆年年秋月时，日与尔辈同襟期。如渑之酒差快意，袒跣呼号百不思。弦张柱促衣冠祸，综覈崩奔学士疲。仓皇世事难开口，物极则还理宜有。羸疾巳分沙田草，遭逢复折都门柳。富贵在天得有命，人生反覆如番手。不见去年临别处，吞声踯躅莺求友。邂逅寒暄不自知，隔绝荣华为谁守。歌残酒乾天欲曙，门外骊驹巳西首。哀鸣胡雁亦南飞，露湿群星朝北斗。
秋怀八首
作者：李梦阳
朝代：明

龙池放舶他年事，坐对南山忆往时。紫阁峰如欺太白，昆吾山自绕皇陂。双洲菡萏秋堪落，乱水兼葭晚更悲。谷口子真今得否，攀云骑马任吾之。庆阳亦是先王地，城对东山不窋坟。白豹寨头憔皎月，野狐川北尽黄云。天清障塞收禾黍，日落溪山散马群。回首可怜鼙鼓急，几时重起郭将军。宣宗玉殿空山里，野寺霜黄销碧梧。不见虎贲移大内，尚闻龙舸戏西湖。芙蓉断绝秋江冷，环佩凄凉夜月孤。辛苦调？三相国，十年垂拱一愁无。苑西辽后洗妆楼，槛外芳湖静不流。乱世君臣那在眼，异时松柏自深愁。雕阑玉桂留天女，锦石秋花隐御舟。万古中华还此地，我皇亲为扫神州。胡奴本意慕华风，将校和戎反剧戎。遂使至尊临便殿，坐忧兵甲不还宫。调和幸赖惟三老，阅实今看有数公。闻道健儿多战死，暮云羌笛满云中。大同宣府羽书同，莫道居庸设险功。安得昔时白马将，横行早破黑山戎。书生误国空谈里，禄食惊心旅病中。女直外连忧不细，急将兵马备辽东。曾为转饷趋榆塞，尚忆悲秋泪满衣。沙白冻霜月皎皎，城孤哀笛雁飞飞。运筹前后无功伐，推毂分明有是非。西国壮丁输挽尽，近边烟火至今稀。昆崙北极转天河，独马年时向此过。渥洼西望迷龙种，突厥南侵牧橐驼。黄花古驿风沙起，白雷阴山金鼓多。况是固原新战斗，居人指点说干戈。
秋怀八首·其一
作者：李梦阳
朝代：明

龙池放舶他年事，坐对南山忆往时。紫阁峰如欺太白，昆吾山自绕皇陂。双洲菡萏秋堪落，乱水兼葭晚更悲。谷口子真今得否，攀云骑马任吾之。
秋怀八首·其七
作者：李梦阳
朝代：明

曾为转饷趋榆塞，尚忆悲秋泪满衣。沙白冻霜月皎皎，城孤哀笛雁飞飞。运筹前后无功伐，推毂分明有是非。西国壮丁输挽尽，近边烟火至今稀。
秋怀八首·其三
作者：李梦阳
朝代：明

宣宗玉殿空山里，野寺霜黄销碧梧。不见虎贲移大内，尚闻龙舸戏西湖。芙蓉断绝秋江冷，环佩凄凉夜月孤。辛苦调？三相国，十年垂拱一愁无。
秋怀八首·其三
作者：李梦阳
朝代：明
体裁：七言律诗

宣宗玉殿空山里，野寺霜黄销碧梧。不见虎贲移大内，尚闻龙舸戏西湖。芙蓉断绝秋江冷，环佩凄凉夜月孤。辛苦调�三相国，十年垂拱一愁无。
秋怀八首·其二
作者：李梦阳
朝代：明

庆阳亦是先王地，城对东山不窋坟。白豹寨头憔皎月，野狐川北尽黄云。天清障塞收禾黍，日落溪山散马群。回首可怜鼙鼓急，几时重起郭将军。
秋怀八首·其五
作者：李梦阳
朝代：明

胡奴本意慕华风，将校和戎反剧戎。遂使至尊临便殿，坐忧兵甲不还宫。调和幸赖惟三老，阅实今看有数公。闻道健儿多战死，暮云羌笛满云中。
秋怀八首·其八
作者：李梦阳
朝代：明

昆崙北极转天河，独马年时向此过。渥洼西望迷龙种，突厥南侵牧橐驼。黄花古驿风沙起，白雷阴山金鼓多。况是固原新战斗，居人指点说干戈。
秋怀八首·其四
作者：李梦阳
朝代：明

苑西辽后洗妆楼，槛外芳湖静不流。乱世君臣那在眼，异时松柏自深愁。雕阑玉桂留天女，锦石秋花隐御舟。万古中华还此地，我皇亲为扫神州。
秋怀（二首）
作者：李梦阳
朝代：明

大同宣府羽书同，莫道居庸设险功。安得昔时白马将，横行早破黑山戎。书生误国空谈里，禄食惊心旅病中。女直外连忧不细，急将兵马备辽东。
秋怀（二首）
作者：李梦阳
朝代：明

庆阳亦是先王地，城对东山不窟坟。白豹寨前惟皎月，野狐川北尽黄云。天清障塞收禾黍，日落谿山散马群。回首可怜鼙鼓急，几时重起郭将军。¤
秋日东庄宴集
作者：李梦阳
朝代：明

郊园秋晚只风林，冠盖群游是盍簪。枫叶近尊朝映日，菊丛淹坐暮横阴。烟霞故引旌旗色，鸟雀应疑箫笛吟。月底金鞍散归马，野云回首少微深。
秋日吕公西园同玉溪侍御二首
作者：李梦阳
朝代：明

圃胜城能曲，台高野更秋。席陪骢马出，情为碧云留。移坐铺林叶，添樽面水流。潜思歌舞地，指点问王州。入院看垂杮，临畦羡引泉。寒荽自满地，疏树不妨天。野老疑旌旆，林乌下酒筵。无云但游衍，公意在桑田。
秋日吕公西园同玉溪侍御二首·其一
作者：李梦阳
朝代：明

圃胜城能曲，台高野更秋。席陪骢马出，情为碧云留。移坐铺林叶，添樽面水流。潜思歌舞地，指点问王州。
秋日吕公西园同玉溪侍御二首·其二
作者：李梦阳
朝代：明

入院看垂杮，临畦羡引泉。寒荽自满地，疏树不妨天。野老疑旌旆，林乌下酒筵。无云但游衍，公意在桑田。
秋日城东陂饯汪三
作者：李梦阳
朝代：明

聚首仍何处，分襟复此陂。衣冠屯绿溆，笳鼓截清漪。自尔为三益，伊予畏四知。周交醇糯饮，车坐众宾嬉。叹息今迟暮，那堪古别离。池台杜甫遍，舟楫谢安移。棹拨天疑破，窗旋岸欲随。凉风下菡萏，人语避凫鹥。暂辍蒹葭唱，真生霜露悲。但看眼前事，能负手中卮。歙邑谁黄发，汪门汝白眉。少游梁孝苑，老动季鹰思。杳杳怜江海，悠悠怅路岐。馀霞散锦绣，落日涌琉璃。云物秋元异，欢娱夜更追。寒螀依断梗，微月隐疏篱。逸气衰犹壮，暌心醉不支。泪深南浦草，愁重北梅枝。饮罢还持袂，潮平是去时。相寻有遥梦，应绕碧湖湄。
秋日王子台上
作者：李梦阳
朝代：明

暑霁名王会，台成上客过。清秋疏草木，落日上笙歌。天地衔杯尽，风云傍槛多。圣明今御极，谁复虑干戈。
秋日睹白云生率尔遣兴
作者：李梦阳
朝代：明

天际游云白袅袅，渭阳羁客泪纵横。抟风弄雨有谁见，木落秋高堪自行。变幻楼台番有态，突然龙豹转须惊。老夫趁此欲登望，怪尔轻遮翡翠城。
秋日访王生山中因与携酒蹑峤探蛮王洞觏古刻遂逾岭造岘石而饮二十二韵
作者：李梦阳
朝代：明

旧见今相聚，新秋尔一过。我寻庞氏鹿，本美右军鹅。草木疏孤岘，霜风落汉波。纡徐习池转，巉峭寺林多。道器沉冥蕴，天倪吐吸和。违群甘众吻，守一赖神诃。贫拟悬鹑宪，廉持训蚓轲。甲？巍世业，章甫发贤科。献策蕡偏斥，逃名籍每酡。巨鱼行纵壑，只凤且游阿。袅袅交檐桂，菁菁被隰莪。柴门伴老衲，芜径谢鸣珂。园贲幽人吉，溪盘硕士薖。卜邻王翰欲，怀里仲宣颇。去就堪余哂，生涯柰路何。昔人竟谁在，吾道合狂歌。逞醉探云峤，逾巅憩石窝。洞昏剥字藓，岩袅挂巾萝。一水寒明练，千峰暮集螺。笑疑摇地轴，手可拂天河。窈窕奔山鬼，光华掩佩娥。豫防羲驭速，取办鲁阳戈。
秋日访王生山中因与携酒蹑峤探蛮王洞觏古刻遂逾岭造岘石而饮二十二韵
作者：李梦阳
朝代：明
体裁：五言排律

旧见今相聚，新秋尔一过。我寻庞氏鹿，本美右军鹅。草木疏孤岘，霜风落汉波。纡徐习池转，巉峭寺林多。道器沉冥蕴，天倪吐吸和。违群甘众吻，守一赖神诃。贫拟悬鹑宪，廉持训蚓轲。甲�巍世业，章甫发贤科。献策蕡偏斥，逃名籍每酡。巨鱼行纵壑，只凤且游阿。袅袅交檐桂，菁菁被隰莪。柴门伴老衲，芜径谢鸣珂。园贲幽人吉，溪盘硕士薖。卜邻王翰欲，怀里仲宣颇。去就堪余哂，生涯柰路何。昔人竟谁在，吾道合狂歌。逞醉探云峤，逾巅憩石窝。洞昏剥字藓，岩袅挂巾萝。一水寒明练，千峰暮集螺。笑疑摇地轴，手可拂天河。窈窕奔山鬼，光华掩佩娥。豫防羲驭速，取办鲁阳戈。
秋日读王子赴江西时诸曹赠行篇什感赋
作者：李梦阳
朝代：明

接揽江西辔，同怀振铎年。匡庐并突兀，鄱水日悠然。子进薇花省，子归莲叶船。梁园邂逅地，把酒对秋天。
秋日重过上方寺
作者：李梦阳
朝代：明

居闲怀行游，触景慨时速。昨来春华敷，秋草倏巳绿。弱蘋布霜涟，丛兰委寒陆。累果媚西阳，漂萚满空曲。物遇信绵旷，情移乃踯躅。夷犹步前庭，迤逦陟曾麓。夕风一何厉，行云结相逐。铎音抗高听，塔影骇流瞩。聿非封侯骨，虚拟燕颔肉。飞缨靡不荣，芒屩谅应足。寄谢世上人，吾久脱羁束。
秋日饮王子之第
作者：李梦阳
朝代：明

岧峣玉殿逐秋开，迤逦金风触酒回。宾客百年梁氏苑，河山双鬓李仙杯。露凋梧叶浮龙井，月引箫声出凤台。莫羡同舟流逆调，须知雅乐是真才。
秋望
作者：李梦阳
朝代：明

蝶戏犹馀蕊，蝉吟已怯枝。乾坤入汉日，霜露望乡时。屈子偏生楚，王通不负隋。晚风江更苦，莫上岘山祠。
秋望
作者：李梦阳
朝代：明

黄河水绕汉宫墙，河上秋风雁几行。客子过壕追野马，将军弢箭射天狼。黄尘古渡迷飞挽，白月横空冷战场。闻道朔方多勇略，只今谁是郭汾阳。
秋望
作者：李梦阳
朝代：明
体裁：诗

黄河水绕汉宫墙，河上秋风雁几行。
客子过壕追野马，将军弢箭射天狼。
黄尘古渡迷飞挽，白月横空冷战场。
闻道朔方多勇略，只今谁是郭汾阳？
秋胡行
作者：李梦阳
朝代：明

鸾鸟不可为鸱，尔胡不思颜渊。辍历尼父见疑我，今乃何敢望圣贤。人心中，愤闷徒苦悲，智见万里水，清终见底。高高山上台，彼居者何谁。厥状蜿蜒，伺人意欲牵缠。汝虽见其形，不见汝情，乃胡营营相煎。岂不闻我命在天。直道古难容，树乔风集颠。周公有何疵愆，乃为四国流言。伯奇掇蜂，不为父怜。迹有涉疑，惟贤知贤。洁色为妒媒，危言良见灾。谗说久自明，非时麟圣哀。孤松摧为之薪，水东西流，钦犹鬼神。
秋诗二首
作者：李梦阳
朝代：明

百卉凄以腓，游行散我瞩。夕风一何瑟，入园乃华馥。菊也纷其英，修篁积寒绿。人生匪金铁，荣落譬草木。磬折者谁子，誓死日争逐。贤贵与贱愚，灭去孰还复。鸟雀各有安，无为智者辱。北风胡雁急，小禽亦南飞。轻侠群少年，求伺争有为。弋弹无遗木，毕施在中逵。百发不一获，用心良足嗤。黄雀堕计中，鸣咷如得依。白鹄举云汉，览之心内悲。小大有分量，琐琐岂知微。
秋诗二首·其一
作者：李梦阳
朝代：明

百卉凄以腓，游行散我瞩。夕风一何瑟，入园乃华馥。菊也纷其英，修篁积寒绿。人生匪金铁，荣落譬草木。磬折者谁子，誓死日争逐。贤贵与贱愚，灭去孰还复。鸟雀各有安，无为智者辱。
秋诗二首·其二
作者：李梦阳
朝代：明

北风胡雁急，小禽亦南飞。轻侠群少年，求伺争有为。弋弹无遗木，毕施在中逵。百发不一获，用心良足嗤。黄雀堕计中，鸣咷如得依。白鹄举云汉，览之心内悲。小大有分量，琐琐岂知微。
秋过内弟漫赋二首
作者：李梦阳
朝代：明

赫赫乘龙地，萧萧罗雀门。桑麻犹世业，书史但儿孙。数过看颜帖，今来为菊樽。显亲君太晚，愿化北溟鲲。主宾俱不饮，相对坐同深。幸有黄花兴，无论白发心。游虫纷落日，高叶下疏林。静里闻鸿雁，疑添往岁音。
秋过内弟漫赋二首·其一
作者：李梦阳
朝代：明

赫赫乘龙地，萧萧罗雀门。桑麻犹世业，书史但儿孙。数过看颜帖，今来为菊樽。显亲君太晚，愿化北溟鲲。
秋过内弟漫赋二首·其二
作者：李梦阳
朝代：明

主宾俱不饮，相对坐同深。幸有黄花兴，无论白发心。游虫纷落日，高叶下疏林。静里闻鸿雁，疑添往岁音。
秋迟
作者：李梦阳
朝代：明

秋迟月闰菊无花，景短天昏日易斜。山峻几时歼虎豹，海枯他日见龙蛇。行藏且付杯中物，潦倒新添镜里华。盗贼关南今定否，暮云哀角起三巴。
秋雨夜起
作者：李梦阳
朝代：明

檐雨响不绝，披衣中夜兴。寒声压高阁，湿气逼疏灯。一雁叫何处，数蛩吟可憎。谁能奋长剑，割破黑云层。
秋雨访李鍊师
作者：李梦阳
朝代：明

便静寻丹侣，飞梁度赤城。洞花含雨落，阶鹤下松迎。云雾生仙袂，秋寒咽凤笙。余情会浩荡，先品步虚声。
秋风曲
作者：李梦阳
朝代：明

袅袅秋风生渌波，菱角鸡头满御河。藻间游鱼不知数，荷上灵龟浑未多。
种竹
作者：李梦阳
朝代：明

自从有竹水烂死，使我竟日颜不欢。顷来移置复傍此，遽觉六月回秋寒。龙姿凤苞生不易，可怜芜没今人弃。窈窕郊园草树中，何人道有凌云器。
积雨郑左二子晚宴
作者：李梦阳
朝代：明

秋深众草皆垂实，两久高墙半湿痕。百岁荣枯同逆旅，二仪风雾自黄昏。乌鸦树滑时窥屋，泥泞人稀早闭门。便合披蓑邀郑左，任从烧烛倒清尊。
程生游华山归也誇我以观动我以灵篇爰赠此章抒我夙愫
作者：李梦阳
朝代：明

君行值杪秋，飘飘登云巅。笑弄石莲花，俯漱玉女泉。秦时采松女，有无嬉紫烟。双骑两茅龙，曾逢呼子先。夜栖何峰室，遇师叩何诠。一虎啸海月，万壑惊风旋。飒然毛骨换，错落神光圆。晨兴扳长萝，朗咏青霞篇。黄河衣带去，蓬莱瞪目前。赤日跳扶桑，仙掌发红鲜。伊予歉兹游，桂心三十年。梦想落雁顶，携诗问青天。林麓限层云，奋飞怅无缘。安能振衣去，共尔追群仙。
立夏后晴游我庄
作者：李梦阳
朝代：明
体裁：诗

郊出不知昨夜雨，日高烟翠湿空林。杨花欲尽村村雪，梅子先传树树金。笑向市城开俗眼，喜从园野见吾心。绕亭溪啻千千竹，夏日黄鹂更好音。
立春前一日雪东黄子
作者：李梦阳
朝代：明

春前白雪纷纷至，落地欲消还未消。明日立春应五出，晚来微月尚争飘。梅花故傍袁安室，柳色潜回郑綮桥。闻道郢人能妙曲，曲成吾品赤鸾箫。
立春寄杨君京口
作者：李梦阳
朝代：明

一水相望隔，飘飘楚越身。北风犹送雨，南国暗增春。云入金山接，波添彭泽新。妙高峰上酒，对酌是何辰。
立春日雪
作者：李梦阳
朝代：明

独有梁园雪，风花赋里寒。婆娑遇春日，醉起倚楼看。鸟动纷离树，人来故上阑。相逢亟农事，谁暇问袁安。
立春柬郑生问其愁病
作者：李梦阳
朝代：明
体裁：五言律诗

天涯春又至，游子近如何。病久诗难减，乡遥梦易多。药苗春尚雪，舟楫海初波。旧业方山下，东风遍绿莎。
立春遇雪东孙君二首
作者：李梦阳
朝代：明

乾坤莽莽俱为客，世路悠悠各怆神。海内弟兄稀见面，天涯霜雪又逢春。驯阶鸟啄犹呼侣，破浪龙吟不避人。几欲开尊向梅柳，白眉青眼为谁颦。留滞周南春复春，路迷何处问三秦。竟非吾土堪垂泪，不为儒冠岂误身。偷腊槛梅暄媚眼，美寒山筱晚伤神。虚传夜雪能乘兴，不见山阴鼓柁人。
立春遇雪东孙君二首·其一
作者：李梦阳
朝代：明

乾坤莽莽俱为客，世路悠悠各怆神。海内弟兄稀见面，天涯霜雪又逢春。驯阶鸟啄犹呼侣，破浪龙吟不避人。几欲开尊向梅柳，白眉青眼为谁颦。
立春遇雪东孙君二首·其二
作者：李梦阳
朝代：明

留滞周南春复春，路迷何处问三秦。竟非吾土堪垂泪，不为儒冠岂误身。偷腊槛梅暄媚眼，美寒山筱晚伤神。虚传夜雪能乘兴，不见山阴鼓柁人。
章氏芳园饯朱应登
作者：李梦阳
朝代：明

细雨林塘花可怜，况有美酒斗十千。见日玄蝉元嘒嘒，含风绿筱自娟娟。朝廷岂料更新主，尘世难逢感昔年。纵倒芳尊不成醉，别怀忧绪两凄然。
端午曲二首
作者：李梦阳
朝代：明

殿门朝凉虚縠垂，菖蒲艾叶青离离。千尺辘轳转金井，冰盘荐黍鸳鸯冷。綵绳累累作端午，石青蜥蜴泥金虎。老奴催恩拜纨扇，香纱笼头半遮面。
端午曲二首·其一
作者：李梦阳
朝代：明

殿门朝凉虚縠垂，菖蒲艾叶青离离。千尺辘轳转金井，冰盘荐黍鸳鸯冷。
端午曲二首·其二
作者：李梦阳
朝代：明

綵绳累累作端午，石青蜥蜴泥金虎。老奴催恩拜纨扇，香纱笼头半遮面。
端午赣州晚发
作者：李梦阳
朝代：明

戏倦龙舟返，吾驱彩鹢行。晚天闻古驿，转眼过孤城。袅袅云生濑，悠悠弟忆兄。泛蒲虽念我，宁解岭边情。
端氏城
作者：李梦阳
朝代：明
体裁：古风

系马荒城下，空翠围峰峦。一闻端氏名，怀古生长叹。忆昔晋茅土，珍重天王颁。大纲渐颓废，宗社寻凋残。谁能有其国，三家赵魏韩。常闻享世禄，况复叨其官。忍使冠裳鬼，蒸尝血不残。相与封其子，乃有尺土安。乾坤互消长，日月跳弹丸。秦兵恣吞食，列国同凄酸。周室亦沦没，其馀何以观。屹屹端氏城，秋菊还春兰。上有云雾濛，下有茗葛盘。行人无限恨，深夜月明寒。
答何子问讯三首
作者：李梦阳
朝代：明

伊汝投簪日，怜余罥网罗。江湖鸿雁绝，道路虎狼多。万死还乡井，潜身葺薜萝。天涯岁仍晚，无路觅羊何。仲夏辞梁地，中秋出夏台。醉行燕市月，留滞菊花杯。日暮千行泪，天寒一雁来。亦知张季子，不为食鲈回。弱冠真怜汝，投闲更可哀。山高桐柏观，水曲范滂台。假寐凭岩桂，潜行倚岸梅。此时谁借问，日短暮寒催。
答何子问讯三首·其一
作者：李梦阳
朝代：明

伊汝投簪日，怜余罥网罗。江湖鸿雁绝，道路虎狼多。万死还乡井，潜身葺薜萝。天涯岁仍晚，无路觅羊何。
答何子问讯三首·其三
作者：李梦阳
朝代：明

弱冠真怜汝，投闲更可哀。山高桐柏观，水曲范滂台。假寐凭岩桂，潜行倚岸梅。此时谁借问，日短暮寒催。
答何子问讯三首·其二
作者：李梦阳
朝代：明

仲夏辞梁地，中秋出夏台。醉行燕市月，留滞菊花杯。日暮千行泪，天寒一雁来。亦知张季子，不为食鲈回。
答殷伊阳见寄
作者：李梦阳
朝代：明

古县垂新柳，独吟酬好春。琴清山在眼，花碧酒随人。柰此河阳少，曾于汉署亲。邮筒定不惜，有句念沉沦。
答许监察百泉和章兼泄所感三首
作者：李梦阳
朝代：明

疏迂甘病足，天地合藏身。未即辞城市，何缘谢世人。恨无山在眼，愿与鹿为邻。暑日情真倍，萧萧水石滨。吾门客不到，永昼雀堪罗。竹色间巾拂，池凉飐芰荷。片云蹙日卷，双燕掠虫过。忽忆台端使，诗成只自哦。睡起看云坐，敲门报吏来。受书惊鲤跃，投李得琼回。思为源泉剧，辞遵北兴裁。不须共林石，三复野情开。
答许监察百泉和章兼泄所感三首·其一
作者：李梦阳
朝代：明

疏迂甘病足，天地合藏身。未即辞城市，何缘谢世人。恨无山在眼，愿与鹿为邻。暑日情真倍，萧萧水石滨。
答许监察百泉和章兼泄所感三首·其三
作者：李梦阳
朝代：明

睡起看云坐，敲门报吏来。受书惊鲤跃，投李得琼回。思为源泉剧，辞遵北兴裁。不须共林石，三复野情开。
答许监察百泉和章兼泄所感三首·其二
作者：李梦阳
朝代：明

吾门客不到，永昼雀堪罗。竹色间巾拂，池凉飐芰荷。片云蹙日卷，双燕掠虫过。忽忆台端使，诗成只自哦。
简何舍人二十韵
作者：李梦阳
朝代：明

黄扉通内阁，左顺切文华。密勿君臣契，尊崇礼数加。词头存故事，国体与宣麻。奏绝铜函密，封非墨敕斜。四门钦舜辟，只日鄙唐邪。乾断人心协，风淳主德遐。万方咸就日，六合迥为家。司马元牛走，卧龙曾兔罝。吹嘘振羽翮，变化奋泥沙。邦计思刘宴，兵谋愧左车。分番春扣闼，捧牍晚归衙。影拂垂城草，香携出苑花。雠经违白虎，投笔困青蛇。每忆仙池凤，私惭省树鸦。拘羁那有适，追琢冀无瑕。不忍醒为醉，胡由玉倚葭。圣朝巢父耳，荒里邵平瓜。稔抱丘园欲，私祈纪运嘉。鸣文极燕许，熙载老姬牙。帝泽川归海，浮云莫蔽遮。
紫霞洞主歌五首
作者：李梦阳
朝代：明

朝霞美海色，闪烁如金蛇。回光照岩洞，驾我青鸾车。云洞窈谽谺，行觅石髓食。蕤蕤古苔上，有书字不识。丹霞熨朝旭，桂叶一何芾。中有骑鹤人，下上随云气。朝餐赤城气，暮揽罗浮色。常有瑶草花，寒至不曾识。石泉袅长萝，烟翠满山室。忽闻空中音，幽人美瑶瑟。
紫霞洞主歌五首·其一
作者：李梦阳
朝代：明

朝霞美海色，闪烁如金蛇。回光照岩洞，驾我青鸾车。
紫霞洞主歌五首·其三
作者：李梦阳
朝代：明

丹霞熨朝旭，桂叶一何芾。中有骑鹤人，下上随云气。
紫霞洞主歌五首·其二
作者：李梦阳
朝代：明

云洞窈谽谺，行觅石髓食。蕤蕤古苔上，有书字不识。
紫霞洞主歌五首·其五
作者：李梦阳
朝代：明

石泉袅长萝，烟翠满山室。忽闻空中音，幽人美瑶瑟。
紫霞洞主歌五首·其四
作者：李梦阳
朝代：明

朝餐赤城气，暮揽罗浮色。常有瑶草花，寒至不曾识。
繁台书院同边子三首
作者：李梦阳
朝代：明

壶觞聊首夏，文史更孤台。地主更来几，登临每复陪。径兰迎节秀，岩鸽扑骢回。落日凭轩外，苍苍四岳开。驻赏林红减，登吟野绿围。故人率尔遇，时序暗中违。气突芒砀断，云低孟泽飞。昔贤谁复此，无羡酒酣归。兴剧攀巍坐，翛然俯日斜。亭扶盘石树，崖缀殿春花。薜服宾游幰，青衿闪钓槎。绸缪不欲别，风野暮鸣笳。
繁台书院同边子三首·其一
作者：李梦阳
朝代：明

壶觞聊首夏，文史更孤台。地主更来几，登临每复陪。径兰迎节秀，岩鸽扑骢回。落日凭轩外，苍苍四岳开。
繁台书院同边子三首·其三
作者：李梦阳
朝代：明

兴剧攀巍坐，翛然俯日斜。亭扶盘石树，崖缀殿春花。薜服宾游幰，青衿闪钓槎。绸缪不欲别，风野暮鸣笳。
繁台书院同边子三首·其二
作者：李梦阳
朝代：明

驻赏林红减，登吟野绿围。故人率尔遇，时序暗中违。气突芒砀断，云低孟泽飞。昔贤谁复此，无羡酒酣归。
繁台冬日喜郑生归集
作者：李梦阳
朝代：明

予从汝去稀过此，即使经过亦惘然。乍聚酒杯须落日，久晴腊月有和烟。向阳小草纤纤出，傍水浮云宛宛连。野立举天昏色起，好横酣眼望三川。
繁台冬饯翟子三首
作者：李梦阳
朝代：明

野馆逢君日，相逢复惜违。暖崖花尚发，冬树果初肥。斧钺从天至，家山傍海归。悬知称庆处，不独锦为衣。邦君荣大礼，星使返三台。路指东方入，尊留南郭开。馆深私自静，筵暮月还来。明日山河异，无言不醉回。为慕梁台胜，纡君驻马观。风霜当夜急，楼阁近星寒。酩酊犹更独，徘徊数倚阑。知君有家国，忍向北云看。
繁台冬饯翟子三首·其一
作者：李梦阳
朝代：明

野馆逢君日，相逢复惜违。暖崖花尚发，冬树果初肥。斧钺从天至，家山傍海归。悬知称庆处，不独锦为衣。
繁台冬饯翟子三首·其三
作者：李梦阳
朝代：明

为慕梁台胜，纡君驻马观。风霜当夜急，楼阁近星寒。酩酊犹更独，徘徊数倚阑。知君有家国，忍向北云看。
繁台冬饯翟子三首·其二
作者：李梦阳
朝代：明

邦君荣大礼，星使返三台。路指东方入，尊留南郭开。馆深私自静，筵暮月还来。明日山河异，无言不醉回。
繁台别业
作者：李梦阳
朝代：明

地亦因台峻，天能纵屋高。宋朝四帝国，禹庙九河涛。上下见陵墓，风烟含野蒿。昔人闻醉此，简懒愧吾豪。
繁台归兴
作者：李梦阳
朝代：明

台榭归来地，江山战后心。城空犹募马，树在只栖禽。看岳晴偏近，俯河寒更深。风沙日日起，梁父为谁吟。
繁台归集
作者：李梦阳
朝代：明

万里竟何事，三年违此都。短墙残菊在，别业古台孤。冬日低檐塔，霜风静野芜。但看头尽白，莫吝酒重沽。
繁台春望
作者：李梦阳
朝代：明

野旷孤烟静，高台独望时。地残隋氏苑，天阔禹王祠。晚日云争白，阴崖花自迟。目断南来雁，萧然故国思。
繁台春集
作者：李梦阳
朝代：明

小径缘台春自花，重堤飞阁尽云沙。能将白发随流辈，柰何清壶遣岁华。断塔草垣增阒寂，古城芳岸趁欹斜。忽惊旅雁思南北，海色边愁入暮笳。
繁台次秦氏韵
作者：李梦阳
朝代：明

一秋今到十贤堂，万事伤心叹渺茫。草绿梁台犹殿阁，花残宋苑只宫墙。天南星宿元朝斗，崖北灵芝本向阳。未老息栖终傍此，预愁人拟卧龙冈。
繁台秋饯何子二首
作者：李梦阳
朝代：明

会少怜君暂，台孤引望频。清秋属过雁，落日有征人。华岳元通洛，黄河不弃秦。异时愁独上，千里见嶙峋。候吏催迟暮，游人怨解携。十年内供奉，万里竟关西。地古饶文物，时平罢鼓鼙。巡行有佳兴，应遍绝崖题。
繁台秋饯何子二首·其一
作者：李梦阳
朝代：明

会少怜君暂，台孤引望频。清秋属过雁，落日有征人。华岳元通洛，黄河不弃秦。异时愁独上，千里见嶙峋。
繁台秋饯何子二首·其二
作者：李梦阳
朝代：明

候吏催迟暮，游人怨解携。十年内供奉，万里竟关西。地古饶文物，时平罢鼓鼙。巡行有佳兴，应遍绝崖题。
繁台送张内史侍母还蜀同毛袁监察三首
作者：李梦阳
朝代：明

幸值高秋霁，何愁蜀道难。顾瞻知国念，跋涉为亲欢。露菊沿江熟，风林过栈寒。故园如有梦，应在五云端。翰苑飞名久，梁园接席初。文谈白日下，凉露碧林疏。剑阁天真险，巴山锦不如。馔亲知尽乐，日日有姜鱼。饮暮不归去，繁台秋正深。侍臣轩偶遇，骢马酒同临。去国三川路，停云万里心。西南雁不到，吾迟尺鱼音。
繁台送张内史侍母还蜀同毛袁监察三首·其一
作者：李梦阳
朝代：明

幸值高秋霁，何愁蜀道难。顾瞻知国念，跋涉为亲欢。露菊沿江熟，风林过栈寒。故园如有梦，应在五云端。
繁台送张内史侍母还蜀同毛袁监察三首·其三
作者：李梦阳
朝代：明

饮暮不归去，繁台秋正深。侍臣轩偶遇，骢马酒同临。去国三川路，停云万里心。西南雁不到，吾迟尺鱼音。
繁台送张内史侍母还蜀同毛袁监察三首·其二
作者：李梦阳
朝代：明

翰苑飞名久，梁园接席初。文谈白日下，凉露碧林疏。剑阁天真险，巴山锦不如。馔亲知尽乐，日日有姜鱼。
繁台院阁饯沈子之云南拜怀刘子二首
作者：李梦阳
朝代：明

斗酒重阳后，危楼万里前。停云忽蔽地，起鹤故横天。斜日留倾盖，疏花影别筵。忍看骢马使，遥向碧鸡边。岂料吾刘沈，提刑继入滇。经过此台上，共醉菊花筵。日落杯光动，楼空海色连。无论即万里，身世转蓬前。
繁台院阁饯沈子之云南拜怀刘子二首·其一
作者：李梦阳
朝代：明

斗酒重阳后，危楼万里前。停云忽蔽地，起鹤故横天。斜日留倾盖，疏花影别筵。忍看骢马使，遥向碧鸡边。
繁台院阁饯沈子之云南拜怀刘子二首·其二
作者：李梦阳
朝代：明

岂料吾刘沈，提刑继入滇。经过此台上，共醉菊花筵。日落杯光动，楼空海色连。无论即万里，身世转蓬前。
繁台雨望和田生
作者：李梦阳
朝代：明

感事逢时恨不稀，水城寒食半花飞。青郊白马朝谁并，细雨轻帆晚自归。何计上宾留凤驭，无书北狩挽龙旂。层台独上休翘百，牢落江州易湿衣。
繁台饯秦子二首
作者：李梦阳
朝代：明

异地同为客，看花更属秋。云连去国目，雁引望乡愁。陇树迷关道，吴山蔽驿楼。忍将宋玉恨，还共李膺舟。万里游燕客，十年归此台。只今秋色里，忍为菊花来。霜露凝秦望，衣冠饯楚材。不堪分袂苦，落日一鸿哀。
繁台饯秦子二首·其一
作者：李梦阳
朝代：明

异地同为客，看花更属秋。云连去国目，雁引望乡愁。陇树迷关道，吴山蔽驿楼。忍将宋玉恨，还共李膺舟。
繁台饯秦子二首·其二
作者：李梦阳
朝代：明

万里游燕客，十年归此台。只今秋色里，忍为菊花来。霜露凝秦望，衣冠饯楚材。不堪分袂苦，落日一鸿哀。
纪变二首
作者：李梦阳
朝代：明

元年建申月，慧出扫寒芒。势掩旁星布，光于中夜长。连斥竟大老，密奏合文昌。台以司空坼，星知上将亡。流通人事迩，仁爱帝心藏。忽忆临崩诏，看天泪数行。太白今宵见，光芒何太明。经天复昼见，国茌且胡兵。度影休衔阙，低空幸隐城。天高听亦下，人胜运须更。避殿惟皇切，推轮遣将诚。羯奴行就缚，飞慰谅闇情。
纪变二首·其一
作者：李梦阳
朝代：明

元年建申月，慧出扫寒芒。势掩旁星布，光于中夜长。连斥竟大老，密奏合文昌。台以司空坼，星知上将亡。流通人事迩，仁爱帝心藏。忽忆临崩诏，看天泪数行。
纪变二首·其二
作者：李梦阳
朝代：明

太白今宵见，光芒何太明。经天复昼见，国茌且胡兵。度影休衔阙，低空幸隐城。天高听亦下，人胜运须更。避殿惟皇切，推轮遣将诚。羯奴行就缚，飞慰谅闇情。
纪梦
作者：李梦阳
朝代：明

夜梦走西陆，半天落金城。天门两壁开，见之骇心情。大江横其西，落日悬金盆。日流江波涌，霞彩照乾坤。我问此何方，云是涌金门。挥手上云楼，邂逅钱世恩。把袂凌天梯，笑倒黄金樽。袖出石室诀，饮我金茎露。人区沓难托，东指蓬莱路。梦醒不见君，空江暝烟雾。
经行塞上二首
作者：李梦阳
朝代：明

山作垣篱海作池，弯弓百万羽林儿。桑乾化作银河水，北极光芒夜夜垂。天设居庸百二关，祈年更隔万重山。不知谁放呼延入，昨日杨河大战还。
经行塞上二首·其一
作者：李梦阳
朝代：明

山作垣篱海作池，弯弓百万羽林儿。桑乾化作银河水，北极光芒夜夜垂。
经行塞上二首·其二
作者：李梦阳
朝代：明

天设居庸百二关，祈年更隔万重山。不知谁放呼延入，昨日杨河大战还。
经长陵诣黄花镇
作者：李梦阳
朝代：明

沙岭群峰会，黄花一径穿。临崖防马骇，枯木有蛇悬。锁钥关门壮，星辰陵阙连。旧驱悲虏贼，得失岂皇天。
结交行
作者：李梦阳
朝代：明

昔时韩生有艳妻，其君使筑青陵台，南山有鸟不肯来。乌鹊虽小禽，不受鸾凤猜。以此筑台成，二人葬寒灰，举国见之悲且哀。悲且哀，断人肠，坟上连理树，变为两鸳鸯。扼吭交颈绮翼张，春风蛱蝶花飘扬。君不见郦吕结交日，朝为刎颈暮抛掷，如此结交复何益。
结交行赠李沔阳
作者：李梦阳
朝代：明

古人结交如种稷，今人当路裁荆棘。世间万事各有极，人生何必相倾仄。君不见李沔阳五马昨朝天，天冰地裂冲寒烟。三月不遇见天子，归途困顿心忧煎。南行波涛值汹涌，蛟龙失势鼋鼍踊。留滞聊栖梁孝台，醉歌直据侯赢冢。却忆当年侯未须，识者尽道骅骝驹。落笔遽掩羽猎作，挺身遂上青云衢。百战不侯李广辱，一麾出守延之吁。峡霾光射卞和玉，月明泪迸鲛人珠。李沔阳，汝无学云梦吞，亦莫效江南哀。六龙挽车日月轮，万里簸荡风沙开。弃君舟楫理衔辔，有人物色腾骧材。
结客少年场行
作者：李梦阳
朝代：明

灯如列宿行，月似九秋霜。番番七贵儿，灿灿五侯郎。杂沓凌香陌，徘徊竞夕光。各携万金剑，结客少年场。
结客行
作者：李梦阳
朝代：明

翩翩紫骝马，灿灿云花袍。结客梁州市，倾心赠宝刀。意气凌朱亥，英声盖伯高。见说烟尘起，横行是尔曹。
结肠篇三首
作者：李梦阳
朝代：明

哀者且停声，吊客坐在堂。听我结肠篇，曲短哀情长。五月廿七吾妻亡，厥明奠之罗酒浆。其牲伊何豮与羊，痛哉釜鬵结豮肠。神灵恍忽心骇伤，团圞肉毬出中汤。左回右盘准流黄，经纬缠纠文阴阳。底形并字圈两旁，翼翼彷佛双凤凰。有绥在下累而长，上有提襻五寸强。汝乎无意岂为此，呼汝欲问魂茫茫。十呼不应百转咽，肠乎肠乎为畴结。结肠结肠忍更闻，妾年十六初侍君。父也早逝母独存，为君生子今有孙。昔走楚越迈燕秦，万里君宁恤妇人，外好不补中苦辛。中年得归计永久，命也百病攒妾身。言乘意违时反唇，妾匪无迕君多嗔。中肠诘曲难为辞，生既难明死讵知。千结万结为君尔，君不妾知肠在此。结肠三阕声更咽，汝肠难解我肠结。夙昔失意共奔走，汝实千辛我跄跌。宦归家定今稍宁，岂汝沉绵遽离绝。魂乎魂乎游何方，儿号女哭周汝旁。劘心饮泣看彼苍，愚者何寿慧何亡。伫立逶迤若有望，迫而即之独空床。梁间二燕哺子急，触落青虫污我裳。锦衾尘埃委鸳鸯，穗帷中夜风琅琅。魂惊梦摇中惨伤，阴雨啾唧灯无光。呜呼此曲不可竟，为君赓歌妾薄命。
结肠篇三首·其一
作者：李梦阳
朝代：明

哀者且停声，吊客坐在堂。听我结肠篇，曲短哀情长。五月廿七吾妻亡，厥明奠之罗酒浆。其牲伊何豮与羊，痛哉釜鬵结豮肠。神灵恍忽心骇伤，团圞肉毬出中汤。左回右盘准流黄，经纬缠纠文阴阳。底形并字圈两旁，翼翼彷佛双凤凰。有绥在下累而长，上有提襻五寸强。汝乎无意岂为此，呼汝欲问魂茫茫。十呼不应百转咽，肠乎肠乎为畴结。
结肠篇三首·其三
作者：李梦阳
朝代：明

结肠三阕声更咽，汝肠难解我肠结。夙昔失意共奔走，汝实千辛我跄跌。宦归家定今稍宁，岂汝沉绵遽离绝。魂乎魂乎游何方，儿号女哭周汝旁。劘心饮泣看彼苍，愚者何寿慧何亡。伫立逶迤若有望，迫而即之独空床。梁间二燕哺子急，触落青虫污我裳。锦衾尘埃委鸳鸯，穗帷中夜风琅琅。魂惊梦摇中惨伤，阴雨啾唧灯无光。呜呼此曲不可竟，为君赓歌妾薄命。
结肠篇三首·其三
作者：李梦阳
朝代：明
体裁：古风

结肠三阕声更咽，汝肠难解我肠结。夙昔失意共奔走，汝实千辛我跄跌。宦归家定今稍宁，岂汝沉绵遽离绝。魂乎魂乎游何方，儿号女哭周汝旁。劘心饮泣看彼苍，愚者何寿慧何亡。伫立逶迤若有望，迫而即之独空床。梁间二燕哺子急，触落青虫污我裳。锦衾尘埃委鸳鸯，繐帷中夜风琅琅。魂惊梦摇中惨伤，阴雨啾唧灯无光。呜呼此曲不可竟，为君赓歌妾薄命。
结肠篇三首·其二
作者：李梦阳
朝代：明

结肠结肠忍更闻，妾年十六初侍君。父也早逝母独存，为君生子今有孙。昔走楚越迈燕秦，万里君宁恤妇人，外好不补中苦辛。中年得归计永久，命也百病攒妾身。言乘意违时反唇，妾匪无迕君多嗔。中肠诘曲难为辞，生既难明死讵知。千结万结为君尔，君不妾知肠在此。
绝句
作者：李梦阳
朝代：明

将军铁骑战金微，八月长安尽捣衣。砧声欲落三更月，翡翠楼头雁却飞。
置薪
作者：李梦阳
朝代：明

读书古木阴，置薪倚其根。露零石径滑，云起溪日昏。白虎启巍观，金马开高门。君自薄簪绂，难称国未恩。
羁旅翁行
作者：李梦阳
朝代：明

自焚阙里手植桧，天下斯文忽坠地。锦衣使者日旁午，青衿冑子时流涕。霾风翩翩起白旐，五月黄尘暗天际。君不见河上羁旅翁，时乘此老遭拘绁。
翟生苦节尚志人也迩从余河之上余嘉敬焉作诗以赠
作者：李梦阳
朝代：明

原子悬鹑衣，仲蔚蓬蒿丘。苍烟卧木石，浮云傲王侯。常怀一饭恩，不顾千金酬。弦歌空桑里，登啸大冈头。眷念墟中约，慇勤河上游。我亦钓鳌者，佳期杳沧洲。
翠华岩
作者：李梦阳
朝代：明

洞劓耶律词，其名翠华岩。俯视耸观阁，仰面攒松杉。厥维何王代，鬼斧开崭碞。精气久削薄，烟岚郁相欃。屡憩验足薾，独往悲情凡。入萝畏石坠，转峤惊日衔。飘飘万里风，吹我秋衣衫。放迹慕康乐，入道怀贺监。载思武陵避，愈怅桃花岩。去住亦由人，极目江上帆。
聊城歌送顾明府
作者：李梦阳
朝代：明

聊城累累枕桑野，使君怀古聊城下。龙蛟惨淡七雄斗，当时谁是排纷者。海东隐沦难见面，平原不见安平见。巳闻笑却邯郸军，还遣书飞燕将箭。平生急难轻列侯，功成岂必千金酬。只今往迹浮云尽，遥瞩沧溟日暮流。
胡马来再赠陈子
作者：李梦阳
朝代：明

冬十二月胡马来，白草飒飒黄云开。沿边十城九城闭，贺兰之山安在哉。传闻清水不复守，游兵早阨黄河口。即看烽火入甘泉，已诏将军屯细柳。去年穿堑长城里，万人齐出千人死。陆海无毛杀气蒸，五月零冰冻河水。当时掘此云备胡，胡人履之犹坦途。闻道南侵更西下，韦州固原今有无。从来贵德不贵险，英雄岂可轻为谟。尚书号令速雷电，抱玉谁敢前号呼。遂令宵旰议西讨，兹咎只合归吾徒。我师如貔将如虎，九重按剑赫斯怒。惜哉尚书谢归早，不睹将军报平虏。
胡马来再赠陈子
作者：李梦阳
朝代：明

冬十二月胡马来，白草飒飒黄云开。沿边十城九城闭，贺兰之山安在哉？传闻清水不复守，游兵早扼黄河口。即看烽火入甘泉，已诏将军屯细柳。去年穿堑长城里，万人齐出千人死。陆海无毛杀气蒸，五月零冰冻河水。当时掘此云备胡，胡人履之犹坦途。闻道南侵更西下，韦州固原今有无？从来贵德不贵险，英雄岂可轻为谟。尚书号令速雷电，抱玉谁敢前号呼。遂令宵旰议西讨，兹咎只合归吾徒。我师如貔将如虎，九重按剑赫师怒。惜哉尚书谢归早，不睹将军报平虏。
腊日
作者：李梦阳
朝代：明

夷梁腊日春意动，物色生态谁能禁。归烟霏霏捎竹切，融雪细细生苔深。腐儒奔走竟何事，乡土栖迟多苦心。便欲乘闲买越舸，青春发兴好南寻。
腊日退朝口号
作者：李梦阳
朝代：明

霁色催寒腊，鸡声下紫宸。至尊深抱戚，粥食罢尝新。宫雾戎戎薄，城鸦款款驯。小臣怜岁序，翘首待阳春。
自从行
作者：李梦阳
朝代：明

自从天倾西北头，天下之水皆东流。苦言世事无颠倒，窃钩者诛窃国侯。君不见奸雄恶少椎肥牛，董生著书番见收。鸿鹄不如黄雀啅，盗蹠之徒笑孔丘。我今何言君且休。
自关西回展外舅大夫之墓用前韵
作者：李梦阳
朝代：明
体裁：七言律诗

遥阡无计扫春莱，絮酒何因到夜台。西客两年和泪到，北风千里共愁来。田园树大身先葬，书画楼成昼不开。殁后外孙今五尺，百年遗恨使人哀。